**** 

**П Р О Т О К О Л**

**от**

**ОСЕМНАДЕСЕТО ЗАСЕДАНИЕ НА КОМИТЕТА ЗА НАБЛЮДЕНИЕ НА ПРОГРАМАТА ЗА РАЗВИТИЕ НА СЕЛСКИТЕ РАЙОНИ (2014 – 2020 г.)**

**Дата и място на провеждане :** **11.07.2022 г.**

**МЗм, гр. София**

**ДНЕВЕН РЕД**

**на**

**18-то заседание на Комитета по наблюдение на Програмата за развитие на селските райони (2014-2020) на 11.07.2022 г., проведено чрез видеоконферентна връзка**

|  |  |
| --- | --- |
| **10:00 – 10:30** | **Регистрация на участниците, проверка за наличие на кворум.** |
| **10:30 – 10:40** | **т. 1. Откриване на заседанието на КН на ПРСР 2014-2020 г. Приемане на дневния ред.**  *Д-р Момчил Неков – заместник-министър на земеделието и председател на КН на ПРСР (2014-2020)*  *за одобрение* |
| **10:40 - 11:40** | **т. 2. Информация за напредъка в изпълнението на Програмата за развитие на селските райони 2014-2020 г.**  *Докладват: Държавен фонд „Земеделие“ и Управляващ орган на ПРСР(2014-2020)*  *за информация* |
| **11:40 – 12:10** | **т. 3. Предложение на УО на ПРСР 2014-2020 г. за 13-то изменение на Програмата за развитие на селските райони 2014-2020 г. и даване на мандат на Управляващия орган да го представи и договори с Европейската комисия, а именно:**  3.1. Предложение на УО за промяна в текста на подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020).  *Докладва: Управляващ орган на ПРСР (2014-2020)*  *за одобрение* |
| **12:10 – 13:00** | **т. 4. Предложение на УО на ПРСР 2014-2020 г. за промяна в критериите за подбор на проектни предложения по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020).**  *Докладва: Управляващ орган на ПРСР (2014-2020)*  *за одобрение* |
| **13:00 – 13:30** | **т. 5. Предложение на УО на ПРСР за актуализиране на Индикативната годишна работна програма на ПРСР за 2022 г.**  *Докладва: Управляващ орган на ПРСР (2014-2020)*  *за съгласуване* |
| **13:30 – 14:00** | **т. 6. Информация за напредъка на преговорите с ЕК по Стратегическия план за развитие на земеделието и селските райони за периода 2023 - 2027 г.**  *Докладва: Управляващ орган на ПРСР (2014-2020)*  *за информация* |

Списъкът на участниците в 18-то заседание на Комитета по наблюдение на ПРСР (2014-2020) е даден като Приложение 1 към настоящия протокол.

Предложение за промяна в текста на подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020) е дадено в Приложение 2 към настоящия протокол.

Предложението за изменение на критериите за подбор на проектни предложения по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020) е дадено в Приложение 3 към настоящия протокол.

Предложението за актуализирана Индикативна годишна работна програма за 2022 година на Програмата за развитие на селските райони е дадено в Приложение 4 към настоящия протокол.

**Заседанието, ръководено от д-р Момчил Неков – заместник-министър на земеделието и председател на КН на ПРСР 2014-2020 г.**, започна в 10:30 ч. и се проведе дистанционно чрез видеоконферентна връзка CISCO WEBEX.

В него участие взеха членове на Комитета, г-н Бенжамин Фейрбрадър, г-жа Здравка Димитрова, (на по-късен етап се присъедини и г-жа Елица Живкова) от ГД „Земеделие“ на Европейската комисия, представители на Управляващия орган на ПРСР 2014-2020 г., на Държавен Фонд „Земеделие“ и други участници.

След направената от Секретариата на Комитета поименна проверка за наличието на кворум **(**в съответствие съсЗаповед № РД 09-719 от 21.06.2022 г. на Министъра на земеделието) и установяването на такъв, чрез участието на 38 членове на КН с право на глас, заседанието беше открито от д-р Момчил Неков.

**Д-Р МОМЧИЛ НЕКОВ** благодари на всички присъстващииоткри 18-то заседание на КН на ПРСР 2014-2020 г., свикано във връзка с необходимостта от изменение на програмата, свързано с предстоящия прием по подмярка 72 „Инвестиции в създаването, подобряването и разширяването на всички видове малка по мащаби инфраструктура“, промяна в критериите по подмярката, както и актуализация на Индикативната годишна работна програма за настоящата година.

Д-р Неков съобщи, че при наличието на кворум, заседанието е редовно и може да започне работата си. Той представи участващите от страна на Европейската комисия: г-н Феърбрадър, г-жа Здравка Димитрова и г-жа Елица Живкова, като им предостави думата за приветствие.

**Г-Н БЕНДЖАМИН ФЕЪРБРАДЪР** се представи като зам.-директор на географския отдел, който работи с 5 държави, включително и с България. Той поздрави участващите в заседанието, уведоми за реорганизирането на ГД „Земеделие“ и създаването на нови отдели, свързани с новата структура на ОСП. Г-н Феърбрадър представи г-жа Здравка Димитрова - нова колежка от същия отдел и уточни, че новият директор на генералната дирекция е г-н Мариос Мигас, който за съжаление не може да участва в заседанието.

**Точка 1**

**Приемане на дневния ред.**

**Д-Р МОМЧИЛ НЕКОВ** предложи на Комитета да започнат заседанието с точка първа от дневния ред: „Приемане на дневния ред на заседанието“.

Д-р Неков поясни, че е получено предложение от г-н Главчовски, представител на екологичните организации в Комитета за наблюдение, да отпадне точка 2 от дневния ред „Информация за напредъка в изпълнението на Програмата за развитие на селските район 2014 – 2020 г.“, с мотива, че всички членове на Комитета за наблюдение на ПРСР са запознати с изпълнението на програмата и преформулира точката по следния начин: „Запознаване на членовете на Комитета за наблюдение на ПРСР с причините за забавените темпове на изпълнение на програмата“, като постави редица въпроси по така предложеното заглавие по т. 2.

Д-р Неков предложи да не се приеме предложението на г-н Главчовски, с мотива, че една от основните функции на Комитета е да разглежда, дискутира и анализира изпълнението на програмата и напредъка, докладван от Управляващия орган, но уточни, че в рамките на дискусията по точка 2 ще се предоставят отговори на поставените от г-н Главчовски въпроси. Поради липса на други предложения, Комитетът ще разгледа останалите точки от дневния ред, така както са изпратени от секретариата.

Д-р Неков уточни, че получените становища и предложения по материалите от дневния ред ще се дискутират по време на съответната точка от дневния ред и предложи да се премине към гласуване на дневния ред, като добави, че в дистанционен режим на работа, е най удобно първо да гласуват тези, които са против и тези, които са въздържали се, индикирайки това в чата или чрез вдигане на ръка.

Гласуване:

„Против“- няма,

„Въздържали се“- 1.

Решението по т. 1 се прие с мнозинство.

**РЕШЕНИЕ ПО Т. 1:**

*Комитетът по наблюдение на Програмата за развитие на селските райони 2014-2020 г. прие предложения от Управляващия орган (УО) дневен ред като дневен ред на 18 заседание на КН на ПРСР 2014-2020 г.*

**Точка 2**

**Информация за напредъка в изпълнението на Програмата за развитие на селските райони 2014-2020 г.**

**Д-Р МОМЧИЛ НЕКОВ** даде думата на представителите на ДФ „Земеделие“ накратко да представят напредъка в изпълнението на програмата.

**Г-Н КЛИМЕНТ ПЕТРОВ**, зам.-изпълнителен директор на ДФЗ, представи структурата на презентацията, видима на екрана. В общия преглед на напредъка - общият бюджет е 3 764 057 416 евро, като националното финансиране е 694 379 416 евро и европейските средства са 3 069 678 000 евро.

По отношение на изплатените суми процентното изпълнение към 24 юни 2022 г. е малко под 55 %, с едно уточнение, че не всички отворени програми са платени.

По отношение на процента на усвояемост - най-голяма усвояемост има по мярка 21 „Извънредно временно подпомагане на земеделските стопани, които са особено засегнати и от кризата предизвикана от COVID-19“ - процентът на изпълнение е 87 %.

На второ място, като изпълнение се нарежда мярка 13 „Плащания за райони, изправени пред природни или други специфични ограничени“ – 85%. Следва мярка „Натура 2000“ с 82 % усвояемост, „Агроекология и климат“ с 76 %, мярка 7 „Основни услуги и обновяване на селата и селските райони“ с 67 %, мярка 14 „Хуманно отношение към животните“ с 62 %, мярка 2 „Консултантски услуги, управление на стопанство и услуги по заместване в стопанството“ с 47 % и на осмо място е мярка 6 „Развитие на стопанството и стопанска дейност“ с 46 %.

По отношение на подмярка 4.1, изцяло обработена по последния прием, има изпратени 1796 писма и съответно има 72 предложения без никакви коментари.

По подмярка 5.1 има три приема. По подмярка 5.2 - един прием. Общият брой на сключените договори за подпомагане по подмярка 5.1 е 55, а подмярка 5.2 е в процес на оценка. Съответно размерът на договорената субсидия по подмярка 5.1 е 13 680 998 евро, при което изплатените средства са в размер на 920 514 евро до момента.

По подмярка 6.1 има три приема. По подмярка 6.3 има четири приема и по подмярка 6.4.1 - три приема. Общият размер на договорената субсидия по подмярка 6.1 е 53 725 хиляди евро. Изплатените средства са 50 милиона 616 хиляди евро, като са сключени 2149 договора за подпомагане от общо 4541 подадени проектни предложния.

По подмярка 6.3 договорената субсидия е 52 710 000 евро, от които са изплатени 48 122 518 евро. Сключените договори са 3514 от общо 8100 подадени проектни предложения.

По подмярка 6.4.1 договорената субсидия е в размер на 36 390 791 евро от постъпили 770 проектни предложения, от които сключените договори са 269 и общи изплатени средства са 4 333 353 евро.

Постъпилите проектни предложения по подмярка 7.2 са 1457, съответно сключени 703 договора за подпомагане. Размерът на договорената субсидия е 553 276 211 евро и изплатените средства са в размер на 463 755 862 евро.

Подмярка 7.3 е оттеглена.

Постъпилите проектни предложения по подмярка 7.6 са 481, сключени 191 договора на обща стойност 55 099 196 евро, от които са изплатени 22 316 046 евро.

По подмярка 8.1 - един прием, постъпили 22 предложения, като обработката вече е приключила и са изпратени всички писма за одобрение.

По подмярка 8.3 - един прием, с 31 постъпили проектни предложения, от които 22 са довели до сключване на договор. Размерът на договорената субсидия е 17 480 602 евро, от които са изплатени 5 милиона 8 хиляди 131 евро.

По подмярка 8.4 - един прием с 14 подадени проектни предложения, 11 сключени договора. Размерът на договорената субсидия е 2 295 164 евро, от които са изплатени 732 674 евро.

По подмярка 8.6 - един прием. Има постъпили 191 проектни предложения, с 48 сключени договора. Договорената субсидия е 10 милиона евро и са изплатени до момента 416 977 евро.

По мярка 9 „Учредяване на групи и организации на производителите“ - един прием с 38 постъпили проектни предложен с 25 сключени договора. Размерът на договорената субсидия е 7 479 166 евро и изплатените средства до момента са 3 271 315 евро.

По мярка 19 „Водено от общностните местно развитие“, подмярка 19.2 - брой подадени проекти в ИСУН – 2 312, общ брой сключени договори по проектни предложения - 1006 на стойност 50 226 721 евро. Общо постъпили процедури за контрол в ДФ „Земеделие“ – 645, от които 548 броя са обработени, а 97 броя са в процес на обработка, като от тях 73 са за 2022 година и 24 са от 2021 година.

**Д-Р МОМЧИЛ НЕКОВ** предостави думата на Милен Кръстев – началник на отдел в дирекция РСР.

**Г-н МИЛЕН КРЪСТЕВ** представи съвсем накратко напредъка по договориране и разплащане на мерките от Програмата за развитие на селските райони, които са обект на договаряне в рамките на Управляващия орган на ПРСР.

По подмярка 1.1 „Професионално обучение и придобиване на умения“ - прием в периода 2019 – 2020 г., с бюджет приблизително на 16 милиона лева, постъпили 77 проектни предложения, одобрени 47 проектни предложения, сключени 41 административни договора на стойност малко над 12 милиона лева. Към днешна дата в процес на изпълнение са 38 от сключените административни договори. Три от договорите са прекратени. В този период беше извършена промяна в Насоките за кандидатстване, свързана със ситуацията с пандемията от COVID-19. Бенефициентите срещнаха проблеми с изпълнение на договорите и бе предвидена клауза със срок за по-късно стартиране на дейностите. Поради това размерът на плащанията към днешна дата е незначителен спрямо договорираните средства.

По подмярка 1.2 „Демонстрационни дейности и действия по осведомяване“, това е нова подмярка. Миналата седмица бе проведено обществено обсъждане на проекта на насоки, като предвиденият бюджет е 15 милиона евро или приблизително 29 милиона лева. Постъпили са коментари по проекта на насоки и веднага след тяхното отразяване предстои стартиране на прием.

Процедурата по подмярка 2.1.1 „Консултантски услуги за земеделски и горски стопанства“ бе отворена в периода февруари – май 2022 година и бе насочена към предоставяне на консултантски пакет А2Б - изготвяне на безплатни проекти за млади фермери, във връзка с предстоящия прием по 6.1 през есента. Бюджетът по процедурата е малко над 3 милиона лева. Постъпили са три проектни предложения със заявен размер на финансовата помощ приблизително 1,9 милиона лева, като към 24 юни 2022 г. тези три проектни предложения са одобрени въз основа на оценителен доклад, като е стартирала процедура по сключване на административни договори с одобрените кандидати.

Приемът по подмярка 2.2 „Създаване на консултантски услуги“ по тематичната подпрограма с единствен бенефициент Национална служба за съвети в земеделието бе проведен в периода февруари – май 2021 година, като към 22 ноември 2021 година проектното предложение бе одобрено и бе сключен договор на стойност 10 412 042 лева, като проектът е в процес на изпълнение.

По подмярка 4.3 и по-конкретно процедурата, която бе проведена в периода април – юли 2020 година с допустим бенефициент „Напоителни системи“, крайният бюджет бе 107 милиона лева, с постъпили проектни предложения - 26 и заявен размер на БФП – 114 милиона лева. Бяха одобрени 24 проектни предложения, но тъй като кандидатът не отговаряше на изискванията за бенефициент, обработката на проектни предложения бе прекратена и не бяха сключени договори.

По подмярка 4.3 - процедура, която бе насочена към проектни предложния от Сдружения за напояване и други юридически лица за възстановяване на съществуващи хидромелиоративни съоръжения за напояване с период на прием: април – юли 2020 година и бюджет - 9,8 милиона лева. Постъпили са шест проектни предложния със заявена финансова помощ в размер на 12 милиона лева. Към днешна дата са сключени договори по три одобрени проектни предложения със стойност на одобрената финансова помощ около 8 милиона лева.

Новата процедура по подмярка 4.3, насочена към „Напоителни системи“, стартира през настоящата година с бюджет в размер на 107 милиона лева. Процедурата към настоящия момент е отворена.

По подмярка 16.1 „Подкрепа за сформиране и функциониране на оперативни групи“, първият период на прием бе октомври 2019 –февруари 2020 година, с бюджет в размер на 39 милиона лева. Постъпили 48 проектни предложения със заявена финансова помощ в размер на 34 милиона лева. Одобрени 26 проектни предложения, като към настоящия момент 18 административни договора са в процес на изпълнение с финансова помощ в размер на 11 милиона лева., с изплатени средства в размер на 1 милион 126 хиляди лева, като в момента е в ход и процедура по подаване на заявки за плащания.

По втория период на прием по подмярка 16.1, проведен в периода октомври – януари 2021 година, са постъпили 34 проектни предложения със заявена финансова помощ в размер на 26 милиона лева, при определен бюджет в размер на 20 милиона лева. Към настоящия момент проектните предложения все още са в процес на обработка, като в кратки срокове се предвижда приключване на етап административно съответствие и допустимост.

По подмярка 16.4 „Подкрепа за хоризонтално и вертикално сътрудничество между участниците във верига на доставки“, в рамките на първият период на прием, проведен в периода юли – септември 2020 година, с бюджет в размер на 15 милиона лева, са постъпили две проектни предложения, със заявен размер на БФП – 300 хиляди лева, като проектните предложения бяха отхвърлени на етап административно съответствие и допустимост.

Вторият период на прием, който бе проведен в периода ноември 2020 – февруари 2021 година бе с бюджет в размер на 13 690 600 лева, с подадени 11 проектни предложения, със заявена финансова помощ в размер на 2 582 824 лева безвъзмездна финансова помощ, като към днешна дата са одобрени шест проектни предложения и са сключени четири административни договори със стойност на одобрената финансова помощ 557 769 лева.

По подмярка 19.1 „Помощ за подготвителни дейности в частта малки пилотни проекти“, периодът на прием бе юни 2020 – юли 2020 година с бюджет в размер на 1 266 466 лева с постъпили 7 проектни предложения със заявен размер на финансовата помощ 198 881 лева, като към днешна дата 6 проектни предложения са одобрени, с обща стойност на финансовата помощ в размер на 164 568 лева, сключени са административни договори, като в ИСУН са подадени 4 заявки за окончателно плащане по сключените договори.

Вторият период на прием в частта „Маки пилотни проекти“ по подмярка 19.1 се проведе в периода ноември – април 2021 година с бюджет над 4 милиона лева. Постъпили са 24 проектни предложения със заявена финансова помощ в размер над 4 милиона лева. Петнадесет проектни предложения са одобрени, като общата стойност на одобрената финансова помощ е в размер на 1 959 169 лева. Осем проектни предложения са отхвърлени на етап административно съответствие и допустимост. С одобрените кандидати е стартирала процедура за сключване на административни договори.

По подмярка 19.1 „Помощ за подготвителни дейности“. С прием юни – юли 2022 година с бюджет в размер на 6 845 300 лева, към настоящия момент все още не са постъпили проектни предложения, крайният срок за кандидатстване е 31 юли и предстои сформиране на оценителна комисия за разглеждане на постъпилите проектни предложения.

По подмярка 19.3 „Подготовка за изпълнение на дейности за сътрудничество на местни инициативни групи“ бяха проведени два периода на прием: 2018 – 2021 г. и 2022 – 2023 г. Първият бе за проекти за подготвителни дейности и проекти за сътрудничество. Вторият - само за проекти за сътрудничество. По обявения прием за вътрешно териториални и транснационално сътрудничество до 31 декември 2023 година, все още не са подадени проектни предложения.

Към 1 юли 2022 г. общата сума на изплатените разходи по проекти за подготвителни дейности и сътрудничество по подмярка 19.3 са 1 092 546 лева.

По подмярка 19.4 „Текущи разходи за популяризиране на Стратегиите за ВОМР“ по първи прием - 2016 г. и втори 2018 година, бюджетът по процедурата възлиза на 59 милиона лева.

През 2021 година са подадени 64 броя заявление за планираните дейности и разходи за 2022 година и към момента са одобрени всички заявления за 2022 г.

**Д-Р МОМЧИЛ НЕКОВ** даде думата на Ива Иванова от ДФЗ да представи презентацията на агроекологичните мерки.

**Г-ЖА ИВА ИВАНОВА** уточни, че през последната кампания има известен брой намалени заявления за плащане, които все още не са обработени, защото кампанията приключи преди един месец.

По отношение на одобрените и неодобрените заявления за подпомагане през кампаниите броят е относително стабилен през годините.

По отношение на разпределението по мерки за кампаниите относително по-голям дял има мярка 10 спрямо мярка 11.

По отношение на бюджетите, които изпълняват мерките от Развитие на селските райони прилагани от директни плащания се наблюдава едно добро усвояване за кампаниите, заедно с кампания 2022 усвояването върви около 90 %.

**Д-Р МОМЧИЛ НЕКОВ** отвори дискусията за въпроси и коментари.

**Г-ЖА ИРИНА МАТЕЕВА** посочи, че даването само на цифрова информация за изразходваните средства не е достатъчна. Необходима е повече информация за резултатите и ефектите от използваните средства за да се разбере действителният напредък.

**Г-ЖА ЕЛЕНА ИВАНОВА** уточни, че предложението на г-жа Матеева до известна степен препокрива предложението и на г-н Главчовски, изпратено официално до членовете на Комитета за наблюдение да се даде информация относно ефекта от изпълнението на програмата и съответно направените изменения на ПРСР.

Ефектът от изпълнението на програмата ще бъде оценен, ще бъде измерен на един по-късен етап с последващата оценка на програмата. Към настоящия момент е възлагано включително и на външни изпълнители извършването на анализи, които да оценят ефекта от изпълнението на отделните мерки и компенсаторните плащания по програмата, но пълен цялостен ефект от изпълнението ще бъде наличен с последващата оценка на програмата, включително ще се измери до каква степен ПРСР е допринесла за увеличаване на процента на заетост на населението в селските райони, до каква степен е допринесла за инвестиране на определен процент от брутния вътрешен продукт в научно-изследователска и развойна дейност, по какъв начин е постигната водещата цел на Европейския съюз за намаляване на емисиите от парникови газове. Всички тези аспекти, включително и тези, свързани с околната среда, ще намерят своя отговор в последващата оценка на програмата.

**Г-Н ВЛАДИСЛАВ МИХАЙЛОВ** се присъедини към мненията на г-н Главчовски и г-жа Матеева относно необходимостта да се представя по-подробна информация относно изпълнението на заложените приоритети и цели.

Г-н Михайлов попита защо се получава забавяне по мярка 16 - 34 проекта се оценяват близо 16 месеца от месец януари 2021 година.

Г-н Михайлов се обърна към г-н Феърбрадър с молба да даде информация относно другите страни членки, за които той отговаря в Комисията. Той попита дали националните браншови организации, които представляват определени браншове като месопрерботка, производство на хляб, млекопреработка са само със съвещателен глас, както е България.

**Г-ЖА ЕЛЕНА ИВАНОВА** уточни, че при втория прием по подмярка 16.1, наистина има забавяне. Има идентифициран проблем, който към настоящия момент вече е решен и съвсем скоро комисията за оценка ще приключи с етап административно съответствие и допустимост и списъкът с недопуснатите проекти ще бъде публикуван на страницата на министерството.

Г-жа Иванова насочи вниманието към процедурата за избор на членове на Комитета по наблюдение с право на глас, която е регламентирана в националното ни законодателство.

**Г-Н БЕНДЖАМИН ФЕЪРБРАДЪР** посочи, че не е запознат с тази практика в другите държави членки.

**Г-ЖА ЕЛЕНА ИВАНОВА** отговори на въпроса на г-н Михайлов относно 0% усвояване на някои мерки, като уточни че към настоящия момент 0% усвояване означава, че няма извършени разплащания. Усвояването в случая е на базата на разплащания, така както са посочени данните в презентацията на колегите от Фонда. Заявки за плащане има в процес на обработка, но все още няма извършени плащания за това към 24 юни процента на усвояване спрямо бюджета на мярка 1 е нула.

**Г-ЖА МИЛЕНА НЕДЕВА** посочи, че едва 22 % е изпълнението на мярка 19. Въпросът е: какво се случва с проектите, които са подадени през 2018 година, основно това са проекти по мярка 6.4 с масово отказване на потенциалните бенефициенти от тези проекти. От 2018 година до сега са почти четири години и ситуацията е коренно различна?

**Г-Н КАЛОЯН КОСТАДИНОВ** уточни, че отделът разполага с едва 15 щатни брайки и през юли 2021 година беше сформиран екип от областните дирекции - 240 човека, които бяха командировани. От месец юли до началото на месец март 2022 година. Бяха обработени 138 процедури и 460 проекта. В момента тези 240 човека са ангажирани с приемите по заявленията по директните плащания. Ще се сформира нова комисия, която ще изгледа одобрените от МИГ проекти от 138 те процедури. Предстои да бъдат обработени 200 проекта, от тези одобрени процедури, които са подавани в периода 2018 – 2021 година, има и резервни проекти, тъй като има освободен бюджет. В началото на годината на 160 проекта бе изпратено запитване дали искат да продължат, тоест дали да бъдат оценени от Фонда, 140 върнаха положителен отговор, така че общо около 350 проекта в рамките на две седмици ще бъдат раздадени на екипи от областните дирекции. Процедурите в процес на обработка от екипите на областните дирекции в момента са 97. Същите тези екипи плюс освободените от други задължения, ще се ангажират ударно да разглеждат проектите и процедурите по подхода „Лидер“ със срок септември месец.

**Г-Н КОСТАДИН КОСТАДИНОВ** отправи пожелание оценителните комисии по подмярка 4.1 по която тече процес на изпращане на писма да прочетат въпросите и отговорите, които са зададени в процеса на изготвяне на нормативната база - т.нар. десетдневки. Така тези писма ще бъдат много по-малко от изпратените 1762. Има въпроси, които са коментирани десетки пъти, повдигането им отново забавя процеса, а това води до загуба на 80 % от средствата при повишението на цените.

**Д-Р МОМЧИЛ НЕКОВ** благодари, като уточни, че се работи се по въпроса, включително и с консултантските организации и с Фонда, да се облекчи административната тежест и да се намали бюрокрацията.

**Г-Н ГЕОРГИ ГРЪНЧАРОВ** уточни, че според него УО няма предложение, което да не е добре обмислено и да не е подходящо. Проблемът е със сроковете.

В какви срокове се очаква да бъдат разгледани проектите по 4.1, както и на какъв етап е обработката по 4.2.

В презентациите по подмерки 5.1 и 5.2, които имат пряк ефект върху сектора, който г-н Грънчаров представлява, а именно птицевъдството усвояемостта по 5.1 е доста ниска в сравнение с договорираните проекти. Там има подадени жалби и тези жалби все още към днешна дата не са разгледани и няма окончателно решение. Голяма част от бенефициентите не могат да си отчитат проектите.

По подмярка 5.2 са входирани едва три проекта, мина повече от година и половина от входирането на проектите, кога тези проекти ще бъдат разгледани и съответно уведомени бенефициентите за резултата от тях.

**Г-Н КЛИМЕНТ ПЕТРОВ** уточни, че отношение на подмярка 4.1 очакванията са до септември месец да се стигне до етап подписване на договор.

**Г-ЖА ИВА ИВАНОВА** посочи, че по подмярка 5.1 е имало с среща с г-н Грънчаров и жалбите са обсъждани. До края на седмицата ще се получат решенията.

По отношение на подмярка 5.2 има забавен прием. Подадени са три проекта, като по единия има казус и в момента тече кореспонденция с БАБХ. Очаква се отговор от тяхна страна, за да може да се финализира и този прием.

**Г-Н ЕМИЛ ДЪРЕВ** посочи, че презентациите на ДФ „Земеделие“ са ясни и данните са много притеснителни. Близо 55 % усвояемост и това се дължи основно на площните мерки – 10, 11, 12, 13 и 14.

Изключително притеснително е, че процентът на усвояване и по двете най-популярни и важни мерки за земеделците е 36,6 %. Платени са 438 милиона лева при бюджет 1 милиард 200 милиона, абсурдна ситуация. Фондът е одобрявал по 20 – 30 проекта по 4.2 на година или по 100 проекта по 4.1 на година.

Абсурдно е Фондът да не си изчисти системната грешка. Единият от големите проблеми е, че трябва два пъти да се вкара информация в ИСУН и ИСАК. Този проблем е от преди 4 години.

Въпросът на г-н Дърев е как ще се оптимизира дейността на Фонда и как в крайна сметка той ще заработи нормално.

**Д-Р МОМЧИЛ НЕКОВ** уточни, че с г-н Петров са анализирали темата за изчистване на системните грешки и се очаква до средата на юли да се направят изчисления колко човеко часа труд са нужни по различните проекти, зависи от сложността на разглеждането на един проект. Той е оптимист, че във Фонда нещата ще тръгнат по-добре.

**Г-Н КЛИМЕНТ ПЕТРОВ** увери, че се полагат всички усилия от ДФЗ да се оптимизира процеса за набиране, обработка, отваряне на схеми и т.н., да се съкрати времето от подаване на проектни предложения до подписване на договор.

По отношение на това, което се случва в последните месеци, инфлация, ръст на горива, промяна на цени на СМР, на желязо, на машини ясно е, че това са непредвидими обстоятелства.

**Г-Н ВЛАДИСЛАВ МИХАЙЛОВ** зададе въпрос относно референтните норми. Ако останат само новите референтни норми, но не се предвиди промяна на общия размер на допустимите разходи, става неприложимо използването на новите референтни норми, защото трябва да се отпишат някои от инвестициите, за да може да се усвои по-голяма сума по увеличената референтна норма. Става изключително сложно. Одобрени ли са вече окончателно новите референтни норми. По-важният въпрос е, ще бъде ли допустимо за приемите, по подмерки 4.2 и по 4.1, които не са подписали договори, да се променят общите размери по договорите без да се надминава допустимия максимум разходи.

**Г-ЖА ЕЛИЦА ЖИВКОВА** обърна внимание на изоставането в изпълнението на програмата, тема която се коментира на всеки мониторингов комитет. От страна на ЕК също биха желали да разберат

какви мерки смята да предприеме ръководството на Разплащателна агенция и министерството като Управляващ орган, за да се компенсира това изоставане. Говори се за отказани проекти, поради инфлацията. Не е ясно колко проекти са отказани и по кои мерки и дали това това би довело до риск от автоматично отчисление на средствата в края на годината.

**Г-Н КЛИМЕНТ ПЕТРОВ** потвърди, че референтните цени са одобрени и са в сила. По отношение на мярка 6.1 и 6.3 приемът е приключил на 15 март 2022 година. Няма забавяне.

**Д-Р МОМЧИЛ НЕКОВ** уточни, че за тази година не се очаква да има автоматично отчисление на средствата. При най-песимистичните прогнози на ДФЗ средствата, които могат да бъдат загубени са около 36 милиона евро. Мярката, която ще подпомогне земеделските производители във връзка със ситуацията в Украйна, реално ще предотврати всякаква опасност от загуба на средства през настоящата година. Отделно има и други мерки, които са разписани в Плана за действие до края на годината, по отношение на средствата които да бъдат разплатени, за да няма опасност от загуба на средства. Най-голямото предизвикателство е средствата, които са предвидени за усвояване през 2023, 2024 и 2025 да бъдат договорирани и изплатени до края на 2025 г. С тази цел се изготвя съвместно с ДФЗ анализ и план за рационалното използване на административния капацитет и облекчаване на административните процедури за преодоляване натрупването на проекти във Фонда.

Предвижда се в края на септември, началото на октомври Стратегическият план да бъде входиран и успоредно с това да се преодолеят системните грешки при разглеждането на проектни предложения. Настоящата политическа ситуация в страната предполага предприемането на краткосрочни приоритети и мерки.

**Г-ЖА ЕЛЕНА ИВАНОВА** уточни, че допълнените 900 милиона евро от „Некст дженерейшън“ към общия бюджет на програмата, които не са договорирани в цялост, изкривяват процента на усвояване. При положение, че тези средства не бяха добавени и периодът на изпълнение на програмата не беше удължен с две години, договарянето би било към настоящия момент близо 90 %, а усвояването на средствата 73 %.

**Д-Р МОМЧИЛ НЕКОВ** представи въпросите на г-н Главчовски, изпратени писмено преди заседанието на Комитета:

1.Какъв е ефектът от одобрените изменения на ПРСР, тези изменения дали са изпълнили целта, за която са били предложени и разрешени от Европейската комисия?

2.От 2016 година се очаква изграждането на широколентовия интернет по подмярка 7.3, вече сме 2022 година и все още нямаме одобрен проект, каква е причината?

3.Каква е причината „Напоителни системи“ АД да са недопустим кандидат по ЗУСЕСИФ, а да са допустим по Условията за кандидатстване и да са преминали етап административно съответствие за допустимост?

4.Каква е причината проекти от 2018 година, подмярка 6.4.1 преминали техническа и финансова оценка /ТФО/, все още да няма подписани договори?

5.Какъв е размерът на финансовите средства като остатък, след откази от подписани договори и отказ на бенефициента да подпише договор по вече одобрен проект? Ако може разбивка по подмерки.

6.По представената справка е видно, че усвояването по мярка 4 „Инвестиции в материални активи“ е около 35 – 36 % за период от шест години, какви действия ще предприеме УО на ПРСР за остатъка от 65 % да се усвои за три години?

7.На каква стойност са отказаните договори по ВОМР, т.нар. МИГ-ове?

8.Каква е причината проектите по ВОМР, подадени през 2019 година, все още да не са одобрени?

**Г-ЖА ЕЛЕНА ИВАНОВА,** отговаряйки на първи въпрос посочи, чемакроикономическият ефект ще бъде измерен и отчетен с извършването на последващата оценка на програмата или междинните анализи и оценки, които се изготвят и към настоящия момент. Ефектът е ясно видим при измененията на програмата и допълнителното разработване и включване на нови мерки, например М4.3, М5, М13.3 и мярката за справяне с Ковид кризата - М21, с цел насочване на помощта по най-ефективен начин.

Разпредели се огромния финансов ресурс в размер на близо 900 милиона евро за преходните 2021 – 2022 година, съответно бяха обявени приеми по част от мерките. По друга част от мерките с тези средства и през настоящата 2022 година ще бъдат обявени приеми.

В голяма част от измененията на програмата са прецизирани условията, изискванията за допустимост и изискванията към кандидатите. Адаптира се продължителността на ангажиментите по мерките свързани с „Агроекология“ и „Биологично земеделие“ именно с цел да се отговори на всяко едно от предизвикателствата в сектора като поемане на нови ангажименти, удължаване на стари ангажименти и съответното им прекратяване.

Програмата се промени и зпо отношение на финансовия инструмент по ПРСР, т.нар. Кредитен фонд.

През 2021 година се проведе прием по М7.3, като единствения допустим кандидат - Държавна агенция „Електронно управление“ подаде проектно предложение на стойност 42 милиона евро. Новосъздаденото Министерство на електронното управление стана правоприемник на Държавна агенция „Електронно управление“, която се закрива. В тази връзка в Държавна агенция „Електронно управление“ е създадена ликвидационна комисия, която да уреди всички правоотношения по закриване на агенцията. Това закриване поставя в невъзможност изпълнението на проекта. Юридическият въпрос по отнощение на приемствеността към настоящия момент все още не е уреден. През месец март 2022 година Държавна агенция „Електронно управление“ или по-скоро ликвидационната комисия изпрати писмо до ДФ „Земеделие“ и до Министерството на земеделието, с което оттегли проектното предложение и се отказа от неговото изпълнение.

Освен това в актуализирания Национален план за възстановяване и устойчивост е посочено, че правоприемникът на Държавна агенция „Електронно управление“, Министерството на електронното управление съвместно с Министерството на транспорта ще изпълняват проект по изграждане на широколентова инфраструктура, включително и изграждане на пасивна такава и инсталиране на активно оборудване във всички общински центрове, които са определени като бели и сиви зони, които бяха допустими в обхвата на подмярка 7.3, тоест идентичен проект със същия тип дейности ще бъде изпълнен по Плана за възстановяване.

Освободеният ресурс в размер на 42 милиона евро със следващо изменение на програмата ще бъде прехвърлен към мерки, по които следва да бъдат постигнати допълнителни цели до края на програмния период. Това ще бъде обсъдено с членовете на Комитета по наблюдение и ще бъде взето решение.

**Г-Н ВЛАДИСЛАВ ЦВЕТАНОВ** отговори на третия въпроса, касаещ „Напоителни системи“. Въпреки общия характер на въпроса се предполага, че питането е по отношение на процедура № 10, където основен бенефициент бе „Напоителни системи“.

Управляващият орган е разработил условия за кандидатстване, условия за изпълнение и приложенията към тях в съответствие с утвърдените правила. Проведени бяха съответните работни групи и обществено обсъждане на текстовете, след което бе стартиран период на прием с определени параметри и документи, утвърдени от ръководителя на Управляващия орган. След подаването на проектните предложения и приключването на периода на прием оценката се извърши в рамките на Управляващия орган. Това е една от мерките, които се прилагат от дирекция „Развитие на селските райони“ в качеството на Управляващ орган. Проектните предложения преминаха през съответните етапи, административно съответствие и допустимост и техническа и финансова оценка, за което бяха съставени съответните документи и междинни доклади. Публикувана бе и необходимата информация в съответствие с Условията за кандидатстване и ЗУСЕСИФ.

На финалния етап се извършиха допълнителни проверки, които изрично са разписани в Насоките за кандидатстване и са свързани с обстоятелството дали съответния бенефициент отговаря на изискванията за бенефициент. Това е процедура, която се прилага по отношение на всички инвестиционни мерки, включително и тези, които се прилагат от страна на ДФ „Земеделие“. Изискват се допълнителни документи по отношение удостоверяване съответствието на бенефициента с правилата преди сключване на административен договор. За част от обстоятелствата се извършват и служебни проверки, за които са оторизирани както УО така и Разплащателна агенция в зависимост от мерките, които прилагат двете институции.

На тази финална фаза се установи, че има несъответствие с изискванията за бенефициент и бяха постановени откази за сключване на административни договори по подадените проектни предложения.

Впоследствие Управляващият орган за много кратък период от време разработи нова процедура № 16, която в момента е активна в електронната система ИСУН 2020 и могат да се подават проектни предложения за инвестиции в инфраструктура от страна на „Напоителни системи“.

Г-н Цветанов продължи с отговора на въпрос № 6, който е адресиран в частност към мярка 4. В рамките на мярка 4 бе генериран допълнителен финансов ресурс във връзка с преходния регламент, от малко над 415 милиона евро, които бяха насочени към приеми по подмярка 4.1 и подмярка 4.2. Управляващият орган още в рамките на 2021 година, след приемането в края на 2020 година на преходното законодателство, изключително в кратки срокове проведе многобройни работни групи по отношение на подмярка 4.1 и подмярка 4.2. Създадоха се Насоки за кандидатстване. Отвориха се приеми, в рамките на които реално бе осигурен достъп на кандидатите до тези допълнителни средства чрез преходните правила. Получи се изключително висок ръст в бюджетно отношение в рамките на една година. Това предполага до 2025 година да се случи и разплащането на тези средства и да бъдат отчетени към Европейската комисия.

Към настоящия момент има прием на проекти за инвестиции в преработка и маркетинг на селскостопански продукти с бюджет 20 милиона евро, за по-малки проекти.

**Г-ЖА ИВА ИВАНОВА** посочи, че по въпрос 4, всички проекти по подмярка 6.4.1 са преминали етап ТФО, като на всички са изпратени уведомителни писма за одобрение, с изключение на тези проекти, при които се е наложило да се направят допълнителни проверки от друга компетентна дирекция.

Ако има такива проекти, при които са изпратени уведомителни писма за одобрения, върнати са отговори и все още не са получени покани, до края на утрешния ден поканите ще бъдат изпратени през ИСУН.

**Г-Н КАЛОЯН КОСТАДИНОВ** отговори на въпрос 5, като посочи, че съществува разбивка по подмерки на прекратени и неподписани договори. Към днешна дата не е възможно да се посочат остатъци, тъй като при всеки прием са вземани остатъци. Общо неподписаните договори, т. е. проектът е разгледан, представен е на кандидата за подписване на договор, но той е отказал да го подпише е 356 броя на обща стойност близо 77 милиона евро.

Разбивка на прекратените и неподписаните от кандидатите договори по мерки: по М19.2 - 45 броя, по М 4.1 - 170 броя, по М 4.2 – 49 броя, по М 6.1 - 30 броя, М 6.3 - 28 броя, по М 6.4.1 - 8 броя, по М 7.2 - 10 броя, по М 7.6 - 4 броя, по М 8.3 – 1 брой, по М 8.4 също 1 проект и по М 9 - 4 броя.

На въпрос № 7 – на каква стойност са отказаните договори по ВОМР, г-н Костадинов посочи, че Фондът е отказал да предложи договор за финансиране само на 26 броя одобрени от МИГ проекти. Тези 26 проекта са на обща стойност близо 2,6 милиона лева, от тези 26 проекта 3 са общински, а 23 са частни проекти.

По въпрос 8 вече бе отговорено на г-жа Недева, в допълнение г-н Костадинов уточни, че най-главната причина да се забавя одобрението на проектите и процедурите по ВОМР във Фонда е липсата на административен капацитет до 2021 година, който бе наваксан през 2021 година с осигуряването на 240 човека от областните дирекции, които бяха обучени и навлязоха в обработката на тези проекти.

**Г-Н ИВАН ГЛАВЧОВСКИ** благодари на УО и на ДФЗ за изчерпателните отговори, като направи предложение да се направи справка колко проекта и средства до декември 2020 г. са договорени и колко са разплатени и да се анализира, колко реално средства щяха да бъдат загубени или респективно замаеделците щяха да загубят, ако не беше удължена програмата. От отговорите стана ясно, че благодарение на увеличените средства процентът на усвояемост е паднал.

По отношение на широколентовия интернет дискусия се води от 2016 година. През 2017 година е имало специално изменение на програмата за да се удовлетворят изискванията за бенефициент за широколентовия интернет. През 2022 година тези средства безвъзвратно щяха да бъдат загубени, като респективно процентът на усвояване щеше да е нула. За пет години не се намери бенефициент и правоприемник, който да изпълни това заложено изискване в програмата.

По отношение на размера на финансовите средства като остатък, след прекратени и неподписани от бенефициента договори, се разбра само бройката, но по приблизителни изчисления става въпрос за около 50 – 70 милиона евро отказана субсидия. Не стана ясно как тези пари ще се усвоят.

По отношение на прилагането на ВОМР, г-н Главчовски попита как УО следи за това общините да нямат възможност за доминиращо участие.

**Д-Р МОМЧИЛ НЕКОВ** подчерта, че ако програмата трябваше да бъде изпълнена и изплатена до 2023 година към настоящия момент в средата на 2022 година, програмата щеше да бъде договорирана на 90 % да има 73 % усвояване. Това означава, че за година и половина трябваше да бъдат договорирани и изплатени 10 % или 290 милиона евро, което е напълно постижимо.

Сега на разположение са три години и половина и договорирането и изплащането на средствата за този програмен период заедно с предаването на Стретегическия план са най-големият приоритет.

**Г-ЖА ЕЛИЦА ЖИВКОВА** коментира въпроса с широколентовия интернет, като много важна инфраструктура, по която се работи от 2018 г. и която трябваше вече да бъде изградена и попита какви са сроковете за изпълнение на този проект в рамките на Плана за възстановяване и развитие.

Относно мярка 4.3 с бенефициент „Напоителни системи“ как така се оказа, че този бенефициент всъщност не е допустим. Това води до около 2 години закъснение за изпълнение на проектите и има ли някаква степен на увереност, че тези проекти, които са били отказани, ще бъдат подадени пак в рамките на новия прием.

**Д-Р МОМЧИЛ НЕКОВ** счита че до 2025 година широколентовата връзка в селските райони трябва да бъде приключена.

**Г-Н ВЛАДИСЛАВ ЦВЕТАНОВ** подчерта че в процедурата за инвестиции в инфраструктура за напояване практически бенефициентът е един и той подава проектни предложения, които са структурирани за различна територия от страната по съответните клонове.

Действията, които се предприеха след отхвърлянето на проектните предложения по процедура № 10, се изразяваха в това да се разработи нова процедура, спазвайки всички изисквания на ЗУСЕСИФ. Очаква се в рамките на новата процедура, която в момента тече, да бъдат подадени проектни предложения и в впоследствие комисията за оценка да прецени кои от проектните предложения отговарят на правилата и кои не.

**Д-Р МОМЧИЛ НЕКОВ** представи решение по дискутираната точка от дневния ред, като уточни, че точката е за информация и не следва да се гласува.

**РЕШЕНИЕ ПО Т. 2:**

*Комитетът по наблюдение прие за сведение информацията за напредъка в изпълнението на ПРСР 2014-2020 г.*

**Точка 3**

**Предложение на УО на ПРСР 2014-2020 г. за 13-то изменение на Програмата за развитие на селските райони 2014-2020 г. и даване на мандат на Управляващия орган да го представи и договори с Европейската комисия, а именно:**

3.1. Предложение на УО за промяна в текста на подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020).

**Д-Р МОМЧИЛ НЕКОВ** даде думата на г-жа Елена Иванова да представи пхредложението за 13-то изменение на програмата, съответно изменението в текста на подмярка 7.2.

**Г-ЖА ЕЛЕНА ИВАНОВА** накратко изложи измененията и допълненията в текста на подмярка 7.2, свързани с прецизиране на условията за допустимост и принципите при определяне на критериите за подбор. Предложението за тези изменения и допълнения е обусловено от факта, че предстои обявяването на четири процедури за подбор и с цел ефективното насочване на средствата и прецизиране на изискванията и условията за допустимост се налагат някои изменения в текста на подмярка 7.2 в рамките на програмата.

Първото предложение е свързано с отпадане на изискването да има ограничение в броя на проектите на кандидати общини, които имат одобрен проект по конкретна дейност от предходен проведен прием на заявления за подпомагане да нямат възможност да кандидатстват с проект за същата дейност. Предложението на Управляващия орган е това ограничение да не се прилага в рамките на преходния период 2021 – 2022 година, тоест в рамките на настоящия прием да има възможност, ако има кандидат община, с одобрен проект например за дейност „Улици“, отново да има възможност да кандидатства за дейност „Улици“ в рамките на настоящия прием.

С единадесетото изменение на програмата беше въведен текст, който казва, че ще има изготвена и утвърдена Методика за определяне на гарантирани бюджети за общините в обхвата на селските райони на страната. Този текст беше включен с оглед взетото към онзи момент решение приемът за общините да се прилага в рамките на Подхода за интегрирани териториални инвестиции. След проведени срещи, включително с представители на Националното сдружение на общините в Република България е взето решение, че приемът през настоящата 2022 година, четирите процедури ще бъдат проведени в рамките на конкурентен подбор. В тази връзка Методиката за определяне на гарантирани бюджети за общините е неприложима в рамките на този прием. Тя няма да бъде приложима и до края на програмния период, а ще се прилага в рамките на Стратегическия план и на новата интервенция и в тази връзка предложението е този текст да отпадне.

Допълнително се прави прецизиране на дефиницията за селски райони. В одобреното Споразумение за партньорство на Република България е включена новата дефиниция, която ще бъде приложима и ще служи като разграничение и разделение между дейностите и обхвата на допустимите кандидати по Програмата за развитие на селските райони, респективно Стратегическия план от 2023 година и Програма „Региони в растеж“, “Развитие на регионите“ от новия програмен период. По новата дефиниция т.нар. „селски общини“ са 215 на брой, общини в които няма населено място с население над 15 хиляди души. Тази дефиниция ще се прилага в рамките на преходния период 2021 – 2022 година.

Последните изменения и допълнения са свързани с прецизиране на принципите при определяне на критериите за подбор. В дейността за реконструкция и рехабилитация на нови и съществуващи общински пътища, улици, тротоари, съоръжения и принадлежностите към тях, в критерия който предоставя приоритет за инвестиция, която осигурява директна свързаност на населеното място с по-висок клас републикански път, предложението е да няма ограничение само до републикански път и критерия за оценка да придобие следни вид: „Изграждане или реконструкция на инфраструктура, която осигурява директна свързаност на населено място с по-висок клас пътища“.

До известна степен предложението е базирано на опита от прилагането на подмярка 7.2 и на проведените два приема през 2016 и 2018 година. Просто ограничението „по-висок клас републикански пътища“, не е релевантно, особено за инвестициите свързани с реконструкция на уличната инфраструктура в населените места.

Последното предложение е: включване на нов принцип при определяне на критериите за подбор по дейността за енергийна ефективност. Предложението е: приоритет да бъде предоставен на проекти насочени към производство на енергия за собствено потребление от възобновяеми енергийни източници. Това е обусловено най-вече от създалата се икономическа ситуация, която доведе до значително увеличение на цените за енергията. Така ще се поощри производството на енергия за собствени нужди и респективно ще се намали енергийната зависимост на селските общини в страната.

**Д-Р КРАСИМИР ДЖОНЕВ** подчерта, че становището на НСОРБ е изпратено своевременно на Комитета по наблюдение. По принцип общините държаха на принципа всяка от селските общини да разполага с гарантиран бюджет и местните общности, и общинските съвети да решават как да приоретизират разходването на тези средства. Така или иначе нямаше политическа воля и не се стигна до консенсус.

По груба сметка от 215 селски общини при условие, че максимален брой проекти бъдат одобрени в пътна инфраструктура, ВиК инфраструктура, улична инфраструктура и енергийна ефективност в крайна сметка бюджетите, с които разполагат изброените сфери ще гарантират 131 проекта. Одобрени 131 проекта в 131 общини, а 84 общини ще останат без финансиране.

Основната причина да се настоява за гарантирани бюджети бе, че през изтеклия вече период останаха повече от 50 български общини без нито лев по европейско финансиране.

Сега рискът е да има по-голяма усвояемост, но повече общини да останат под чертата. Той помоли Комитетът и УО да имат предвид тази бележка на НСОРБ.

**Д-Р МОМЧИЛ НЕКОВ** уточни, че с Решение № 437 на Министерския съвет, в което от предвидените за прием 60 милиона евро, средствата са увеличени на 150 милиона евро. 90 милиона евро над това, което е било като прием за общините означава, че всички остатъци по програмата са насочени към общинската мярка, за да може да се направи необходимото по процедурите, по които има възможност за кандидатстване.

Гарантирани бюджети от гледна точка на Европейската комисия не съществуват. Има критерии, които трябва да бъдат изпълнени и покрити.

**Г-ЖА ЕЛЕНА ИВАНОВА** предложи, в съответствие с бележка № 5 на НСОРБ, в рамките на четирите процедури, които ще бъдат обявени до края на месец юли да се направи ограничение една община да има възможност да подаде не повече от две проектни предложения в рамките на четирите процедури, като едното проектно предложение да е свързано с инвестиции в енергийна ефективност.

**Д-Р КРАСИМИР ДЖОНЕВ** изрази съгласие с предложението.

**Г-ЖА ЕЛЕНА ИВАНОВА** допълни, че това ограничение ще бъде записано и в Условията за кандидатстване по всяка една от четирите процедури, и се взима като решение на Комитета по наблюдение.

**Д-Р МОМЧИЛ НЕКОВ** представи предложението за решение по точка 3 от дневния ред. Той обяви, че кворумът е 42 човека към настоящия момент.

**РЕШЕНИЕ ПО Т. 3**

*Комитетът по наблюдение на ПРСР одобри предложението за Тринадесетото изменение на ПРСР и упълномощава Управляващия орган на програмата да го изпрати официално чрез SFC, на Европейската комисия и да договори окончателния вариант на промените в преговорния процес с Европейската комисия, както следва:*

* *Комитетът по наблюдение одобри предложението на УО за промяна на текста на подмярка 7.2 „Инвестиции в създаването, подобряването или разширяването на всички видове малки по мащаби инфраструктура“.*

Гласуване:

„Против“ - няма.

„Въздържали се“ - няма.

„За“ - 42

Предложението се прие с единодушие.

**Д-Р МОМЧИЛ НЕКОВ** подложи на гласуване допълнителното предложение на УО:

*В рамките на четирите процедури по подмярка 7.2, които ще бъдат обявени до края на месец юли 2022 г., всяка една община може да подаде не повече от две проектни предложения, като едното проектно предложение трябва да е свързано с инвестиции в енергийна ефективност“.**Допълнението ще бъде включено в Насоките за кандидатстване по всяка една от четирите процедури по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР 2014-2020 г.*

Гласуване:

„Против“ - няма

„Въздържали се“ – няма

„За“ – 42.

Предложението се прие с единодушие.

**Точка 4**

**Предложение на УО на ПРСР 2014-2020 г. за промяна в критериите за подбор на проектни предложения по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020).**

**Д-Р МОМЧИЛ НЕКОВ** предостави думата на г-жа Иванова да представи промяната в критериите.

**Г-ЖА ЕЛЕНА ИВАНОВА** представи критериите за подбор за всяка една от четирите процедури, като уточни, че в съответните критерии за подбор не са направени сериозни изменения, включително и от гледна точка на тежестта на критериите.

В критерия „Изграждане или реконструкция на инфраструктура, обслужваща общини с високо ниво на безработица“, приложим за процедурата „Улици“ и процедурата „Пътища“, промените са на база получена статистика и данни от Агенцията по заетостта с прецизиране на границата.

Процентът на безработица съответно е променен в процедурата „Улици“ – 7 точки се получават на територията на община със средногодишно равнище на регистрираната безработица до 10 % . Точките са променени в сравнение с предходния прием от 2018 година.

Подкритерий 2.2 е границата от 10,01 % до 20 % - 9 точки. Подкритерий 2.3 - над 20.01 % - 11 точки. Това е основната промяна на критерия за улици.

В дейността за „Пътища“ съответния критерий №2 е разделен на четири подкритерия. Равнищата и границите са до 10 %, от 10.01 % до 20 %, от 20.01 % до 30 % и над 30,01 %, като съответно точките са 6, 9, 12 и 15.

Включен е съответно новият критерий в процедурата за енергийна ефективност. По критерий 3 предложението има три подкритерия. Проектното предложение включва разходи за инвестиции в производство на енергия от ВЕИ за собствено потребление на стойност от 10 до 20 %, получават се определените точки и определената тежест на критерия – 5 точки.

Подкритерий 2 от 20.01 % до 30 % - предоставят се 7 точки.

Подкритерий 3 над 30.01 % - предоставят се 9 точки.

Другото по-важно изменение е в дейността за рехабилитация или реконструкция на водоснабдителните системи и съоръжения в критерий 1 „Райони с установен или прогнозиран воден стрес (засушаване или недостиг на вода) и с лошо качество на питейната вода“. В рамките на приема през 2016 година този критерий и неговите два подкритерия се прилагаха по следния начин: Министерството на земеделието и Управляващия орган изиска информация от Министерството на регионалното развитие за районите с установен или прогнозиран воден стрес и с лошо качество на питейната вода. В следствие, на което Министерството на регионалното развитие събираше информацията от свои компетентни институции, основно от ВиК операторите. Бяха предоставени данни от съответните регионални здравни инспекции към Министерството на здравеопазването, които да съставят списъците въз основа, на които трябваше да бъдат присъждани точки по тези критерии.

С оглед прилагането, този подход не беше достатъчно ефективен, и не се приложи достатъчно добре за да гарантира, че най-качествените проекти могат да получат точки по този критерий. В тази връзка настоящото предложение в двата подкритерия съответствието да се доказва с документ, предоставен от кандидата и издаден от съответния консолидиран ВиК оператор за засушаване или недостиг на вода, тоест за установен или прогнозиран воден стрес, чести аварии.

От съответната Регионална здравна инспекция ще се предоставя удостоверение, заключение или документ, който да удостоверява, че на територията на съответното населено място или населени места в рамките, на която ще се извършва инвестицията е установено лошо качество на питейната вода. Под лошо качество на питейната вода се има предвид отклонение от стандартните показатели заложени в Наредба № 9 на Министерството на здравеопазването.

Двата документа, следва да бъдат представени. Периодът им на валидност да бъде от 1 януари 2022 година до датата на подаване на проектното предложение. Удостоверението от ВиК оператора, че на територията на съответната община, населеното място или населените места в рамките, на които ще се извършва инвестицията има установени чести аварии, тоест има установен или прогнозиран воден стрес, има засушаване или недостиг на вода, като изискването ще бъде - да са установени поне пет аварии на година за последните три години. Тук се заимства подходът от прием 2016 година, счита се, че тази част действително отразява районите и населените места, в които е установен водния стрес.

По отношение на лошото качество на питейната вода, изискването се предлага да остане по същия начин: за последните три години да има поне пет установени с протоколи или със съответните документи от компетентната институция или акредитираната лаборатория отклонения в качеството на питейната вода по показателите от Наредба № 9.

**Д-Р КРАСИМИР ДЖОНЕВ** прие, че повечето от забележките на НСОРБ по критериите са взети предвид и благодаря на Управляващия орган за отношението по проблематиката на общините.

**Г-ЖА МИЛЕНА НЕДЕВА** предложи, в критериите за пътища и в улици, където е посочено, че се осигурява транспортна свързаност до малките градове от четвърто йерархично ниво, да се допише и пето йерархично ниво. В Североизточен регион за развитие, има 21 общини и 21 града от пето йерархично ниво от общо 35 общини. Тя смята, че критерият за брой население е несправедлив, тъй като в по-малките общини броят на населението е по-малък.

**Г-ЖА ЕЛЕНА ИВАНОВА**  уточникак ще се процедира при предоставяне на точки по критериите, отнасящи се до директната свързаност с по-висок клас пътища, включително градовете от четвърто ниво при улиците и при пътищата - изискването ще бъде както и при приема от 2018 година, поне една улица във всяко едно от населените места да осигурява свързаност с по-висок клас пътища. В случай, че има реконструкция на няколко улици в рамките на едно населено място, отново ще има изискване поне една от улиците да осигурява свързаност с по-висок клас път.

По отношение на предложението на госпожа Недева за пето йерархично ниво, г-жа Иванова уточни, че УО се е ръководил от Националната концепция за пространствено развитие, където изрично е посочено, че градовете от четвърто йерархично ниво са тези центрове на растеж в селските райони, в които се предоставят повече публични блага, обществени услуги и се осигуряват възможности за работни места, възможности за работа. В тази връзка инвестициите по ПРСР по подмярка 7.2 се свързват с градовете от четвърто йерархично ниво с цел синергия с всички останали оперативни програми и фондове за изпълнение целите на Националната концепция за пространствено развитие. За това, придържайки се към концепцията, следва да се запази свързаността само към четвърто йерархично ниво.

Г-жа Иванова уточни че се приема предложението на НСОРБ в рамките на процедура „Пътища“ в критерий 5, горната граница да: бъде над 8001 души.

**Д-Р КРАСИМИР ДЖОНЕВ** предложи критериите при проекти въвеждащи иновативни технологии или инвестиции с екологичен ефект да отпаднат.

**Г-ЖА ЕЛЕНА ИВАНОВА** уточни, че по критерий 3„Проекти, въвеждащи иновативните технологии или инвестиции с цел екологичен ефект“ от дейността за реконструкция и рехабилитация на водоснабдителни системи и съоръжения УО ще конкретизира този тип инвестиции по примера на приема от 2016-та година. Точки по критерия ще се определят, ако в проекта или съответно в документацията към него са описани прилагането на иновативни практики и очакван екологичен ефект след изпълнението на инвестицията, като например: принос към намаляване концентрацията на вредни вещества във водата или ограничаване замърсяването на водата от селскостопански източници или органични замърсители, предотвратяване използването на питейна вода за напояване, намаление в ползването на природни ресурси и енергия. Този тип примерни инвестиции ще бъдат заложени включително и в Насоките за кандидатстване с цел пояснение към критерия за оценка и предотвратяване на неговото субективизиране.

Г-жа Иванова добави коментар по постъпили въпроси от заинтересовани страни. В процедура „Улици“ е посочено и към настоящия момент, че проекти, които включват само инвестиции в съоръжения и/или принадлежности (вкл. тротоари), точки по критерия няма да бъдат присъждани. Това е критерият свързан с директна свързаност на населено място с по-висок клас пътища. Просто това ще бъде допълнено в обяснението към критерия.

**Д-Р МОМЧИЛ НЕКОВ** предложи да се премине към гласуване по точка 4 с така направените предложения за промени.

**РЕШЕНИЕ ПО Т. 4.**

*Комитетът по наблюдение одобри предложението на Управляващия орган за промяна в критериите за подбор на проектните предложения по подмярка 7.2 „Инвестиции в създаването, подобряването или разширяването на всички видове малки по мащаби инфраструктура“ с направените корекции и допълнения.*

**Г-ЖА ЕЛЕНА ИВАНОВА** посочи основните корекции:

* *В процедура „Улици“ ще се допълни критерий 3 „Изграждане или реконструкция на инфраструктура, която осигурява директна свързаност на населеното място с по-висок клас пътища“ обяснението ще има следния вид:*

*„При проекти, които включват само инвестиции в съоръжения и/или принадлежности и/или тротоари точки по критерия, не следва да бъдат присъждани“.*

* *В процедурата „Пътища“ се редактират подкритерии 5.4 и 5.5:*
* *подкритерий 5.4 добива следният вариант: „Инвестицията се изпълнява на територията на населено място, населени места с общо население от 5001 до 8000 души – 25 точки“;*
* *подкритерий 5.5 редактиран придобива следния вариант: „Инвестицията се изпълнява на територията на населено място, населени места, с общо население над 8001 души“.*
* *В процедурата за реконструкция и рехабилитация на водоснабдителни системи и съоръжения в критерий 1:*
* *в подкритерий 1.1 ще бъде допълнено, че „Съответствието с критерия се доказва с документ, представен от кандидата и издаден от съответния консолидиран ВиК оператор“ ; подкритерий 1.1 ще бъде прилаган в случай, че има установени минимум 5 аварии за последните три календарни години към датата на обявяване на приема.*
* *в подкритерий 1.2 ще се уточни, че „съответствие с критерия се доказва с документ представен от кандидата и издаден от съответната Регионална здравна инспекция“; в рамките на подкритерий 1.2 „Установеното лошо качество на питейната вода, следва да бъде отразено в заключението или удостоверението на Регионалната здравна инспекция и да удостоверява, че в рамките на последните 3 години има поне 5 регистрирани отклонения в рамките на населеното място или населените места, в които ще се извършва инвестицията, е установено несъответствие с част от показателите заложени в Наредба № 9 за качеството на питейните води“.*
* *Една техническа корекция, която се дискутира и с колегите от ДФЗ, в подкритерий 2.4 ще бъде записано „Инвестицията се изпълнява на територията на населено място с общо население над 1501 души“.*

**Д-Р МОМЧИЛ НЕКОВ** подложи решението на гласуване.

Гласуване:

* „Против“ – няма
* „Въздържали се“ – 1.
* „За“ – 41.

Предложенията и корекциите по точката се приемат.

**Точка 5**

**Предложение на УО на ПРСР за актуализиране на Индикативната годишна работна програма на ПРСР за 2022 г.**

**Д-Р МОМЧИЛ НЕКОВ** даде думата на г-жа Иванова да представи актуализацията на Индикативната годишна работна програма, като уточни, че не са получени писмени коментари по тази точка.

**Г-ЖА ЕЛЕНА ИВАНОВА** посочи, чеактуализацията наИндикативната годишна работна програма (ИГРП) за 2022 г. включва основно обявените вече приеми по мерките, които не бяха включени към края на 2021 година, а именно: подмярка 4.2 - приемът стартира през месец май и продължава до месец август, както и процедурата по подмярка 4.3, свързана с предоставяне на финансова помощ на „Напоителни системи“. Процедурата стартира през месец май и ще приключи през месец септември.

В Индикативната годишна работна програма е актуализиран периодът на прием по подмярка 1.2 „Демонстрационни дейности“, като е предвидено нейното стартиране през месец август с краен срок месец октомври. Проектът на насоките за кандидатстване е публикуван за обществено обсъждане и срокът за общественото обсъждане изтече в рамките на миналата седмица, тоест мярката ще стартира до края на месец юли или началото на месец август, така както е предвидено в Индикативната годишна работна програма.

Получиха се индикации и се редактира едно несъответствие в подмярка 6.4 „Инвестиции в подкрепа на неземеделски дейности“. В последната колона „Размер на допустимите разходи за проект в лева“ в максимален размер следва да бъде „левовата равностойност на 400 хиляди евро. Също така тук е мястото да се направи уточнение след проведен разговор с колегите от ОПИК относно прилагането на подмярка 6.4 на територията на селски райони. Преди малко стана ясно, че подмярка 7.2 в рамките на прием 2022 ще се прилага на територията на 215 общини, класифицирани като „селски“ съгласно новата дефиниция.

Предложението е, инвестициите по подмярка 6.4 в рамките на предстоящия прием през есента да се прилага на територията на 232 общини, класифицирани като „селски“ в продължение на утвърдената практика и т.нар. стара дефиниция.

Новата дефиниция за „селски общини“, следва да е приложима единствено за публичната инфраструктура, предвид предстоящото стартиране на процедурите по Програма „Развитие на регионите“. Те разширяват своя обхват, кръга на допустимите кандидати и ще имат възможност да ги подпомогнат в рамките на техните инвестиции, но неземеделските дейности на микро, малки и средни предприятия следва да бъдат финансирани по ПРСР и по ОПИК в съответствие с приетата и утвърдена допълняемост и демаркация.

В тази връзка се предлага подмярка 6.4 да се прилага на територията на 232 общини дефинирани като „селски“.

В Индикативната годишна работна програма е посочено, че подмярка 7.2 ще се прилага вече в рамките на четири процедури чрез подбор, като тпериодът на прием е три месеца – юли, август и септември. Предвид това, че процедурата се разделя от една на четири ще се направи консултация с Министерски съвет, дали следва периодът на прием да е 4 месеца.

Актуализира се също така периодът на прием на подмярка и 16.4 в рамките на месеците септември и октомври.

Г-ЖА СОНЯ МИКОВА посочи, периодът на прием по четирите процедури по М7.2 трябва да се обсъди с юристите, но е важно и мнението на общините.

.

**Г-ЖА МИЛЕНА НЕДЕВА** посочи, че е редно приемът да се удължи на четири месеца, тъй като все още няма проектна готовност.

**Д-Р КРАСИМИР ДЖОНЕВ** потвърди, че по-дългият срок би бил по-добър за тях.

**Д-Р МОМЧИЛ НЕКОВ** благодари за мнението на представителите на общините и предложи това да се обсъди на по-късен етап с Министерския съвет.

Г-н Неков подложи на гласуване решението по тази точка.

**РЕШЕНИЕ ПО Т. 5.**

*Комитетът по наблюдение съгласува предложението на Управляващия орган за актуализиране на Индикативната годишна работна програма за 2022 година.*

Гласуване:

„Против“ - няма

„Въздържали се“ – няма.

„За“ – 42.

Решението се приема с единодушие.

**Точка 6**

**Информация за напредъка на преговорите с ЕК по Стратегическия план за развитие на земеделието и селските райони за периода 2023 - 2027 г.**

**Д-Р МОМЧИЛ НЕКОВ** представи презентация с таблици, в които са отразени коментарите към момента, комуникирани с различните дирекции в Европейската комисия.

На 7 юни бе встъпителната среща, следващите срещи се проведоха на 14 юни, 16 юни, 17 юни, 20 юни, 21 юни, 23 юни, 7 юли и 8 юли 2022 година. Целта на политическия кабинет и експертите в министерството е в максимално кратки срокове в рамките на месеците юли и август да се отразят 405 – те бележки по Стратегическия план, по 40 от тях трябва да се вземе политическо решение.

405-те коментара са разделени в пет различни групи: 1.Общи коментари (коментари по SWOT анализа, по Интервенционната логика, по бюджета и по общите части); 2. Зелената архитектура (еко схеми, агроекология и климат) - като основния коментар на ЕК е демаркацията между различните интервенции по първи и втори стълб – еко схемите и агроекологията;

3. Интервенции РСР без „Зелената архитектура“; 4. Интервенции по директни плащания без „Зелена архитектура“; 5. Секторните интервенции.

От 405-те коментара и бележки, направени от страна на Комисията към 8 юли 2022: са обсъдени 150 коментара, което е 37 % и 255 коментара предстои да бъдат обсъдени – 63%.

Идентифицирани са следните основни предизвикателства: създаване и възстановяване на екологична инфраструктура; насърчаване на естественото опрашване; допълняемост и връзка между еко схемите и ангажиментите в областта на агроекологията и управлението на климата; подпомагане на биологично земеделие; управление на риска.

По някои от важните коментари вече е взето политическо решение, по други все още трябва да се намери решение.

Взето е политическо решение за защита насърчаването на естественото опрашване, която е жизнено важна за селското стопанство, но тук трябва да се намери подходяща форма на решение с представителите на Европейската комисия.

Предстои да бъде взето политическо решение относно това как ще бъде структурирано подпомагането на биологичното земеделие по първи и по втори стълб.

В рамките на осем седмици, след като се обсъдят и отразят всички бележки по Стратегическия план, Европейската комисия ще има готовност да го одобри. Това значи, че ако приключим преговорния процес до края на октомври и Стрратегическия план бъде одобрен към края на декември, то към 1 януари 2023 интервенциите по него биха могли да стартират. Желанието на политическия кабинет на министерството e преговорният процес да приключи по-рано, и когато бъде готова екологичната оценка, одобрена от страна на Министерството на околната среда и водите в края на септември, да се пристъпи към подаване на проекта на Стратегическия план отново в SFC и по този начин да се навакса изоставането, породено от смяната на политическите кабинети. Основните предизвикателства, които може да възникнат са например евентуалната липса на Народно събрание, което ще затрудни приемането на един нов закон за браншовите организации и изменението на 4 закона, които са важни от гледна точка на стартирането на Стратегическия план от 1 януари 2023 година.

**Г-Н БЕНДЖАМИН ФЕЪРБРАДЪР** благодари за анализа на писмото от страна на Комисията, и това до какво е довел той. Бързото приключване на обсъждането на Стратегическия план, е приоритет както за министерството, така и за ЕК.

След като приключат преговорите на ЕК са необходими до 8 седмици за одобрението на плана, тъй като трябва да се обсъди и с останалите генерални дирекции.

Очертаната времева рамка, е постижима. България не е сред първите държави членки, предали своя Стратегически план, съответно няма да бъде и сред първите, които ще бъдат одобрени, може да се възползваме от натрупания опит с другите държави членки, които са подали своя план преди България.

**Д-Р МОМЧИЛ НЕКОВ** благодари за потвърждението на сроковете и изрази надежда обсъждането на плана да продължи по същия сгъстен амбициозен график.

**Г-Н КОСТАДИН КОСТАДИНОВ** изрази желание да получи информация до къде са стигнали преговорите по агроекологичните теми.

Г-н Костадинов информира Комитет по наблюдение и представителите на Европейската комисия, че в страната влиза неконтролирано зърно от Украйна. Това зърно не е произведено в Европейския съюз по изисквания на ЕС. Цялата страна е обсипана с камиони със слънчоглед. Зърното в последствие ще влезе в производството и ще се влее в прехраната на населението на страната. Този неконтролиран внос убива българските производители и в последствие може да има проблем със здравето на хората в България.

**Г-Н МОМЧИЛ НЕКОВ** благодари на г-н Костадинов за направеното уточнение Има реални претеснения не само по отношение на зърното, но и по отношение на други сектори, като вноса на сливи и десертно грозде с двойно предназначение. Този внос подбива цените на българските производители, вносната продукция ще бъде преработена в България за сметка на българската продукция и след това изнесена в ЕС. Това заедно с високите цени на енергоносителите и торовете ще доведе до фалити при българските производители, които ще изпитат огромно затруднение да си продадат продукцията. Това трябва да се обсъди с ЕК.

Следващата тематична работна група ще бъде по темите за агроекология, тогава ще се обсъдят коментарите, които са направени от българска страна по Стратегическия план по тези теми.

**Г-Н ЕМИЛ ДЪРЕВ** предложи да има предварителен контрол по ПМС № 160, заложен в Условията за кандидатстване, тъй като повечето бенефициенти по ПРСР нямат опит с прилагането на ПМС № 160, както и Управляващият орган и Фонд „Земеделие“, което по-скоро ще бъде в защита на бенефициентите за да не получават финансови корекции след това.

**Г-ЖА ЕЛЕНА ИВАНОВА** информира, че част от кандидатите, биха искали да стартират на собствен риск процедурата за избор на изпълнител по Постановление № 160 на Министерския съвет преди сключване на административен договор с Държавен фонд „Земеделие“.

Към настоящия момент в Насоките за кандидатстване е посочено, че такава процедура може да бъде стартирана, след сключване на договор с ДФ „Земеделие“.

В случай че това искане бъде удовлетворено е необходимо да се направят изменения в Условията за кандидатстване. Изменение в Условията за кандидатстване по приключили вече процедури могат да бъдат направени при промяна в европейското или национално законодателство или съответно в Програмата за развитие на селските райони и тези промени да намерят отражение в Насоките за кандидатстване. Тази тема беше обсъдена и е възможно да се направи такова допълнение в текста на Програма за развитие на селските райони, което да позволи на по-късен етап да бъдат изменени Насоките за кандидатстване.

Добре би било да се вземе принципно решение в рамките на заседанието на Комитета по наблюдение дали членовете на Комитета по наблюдение са склонни да подкрепят едно такова предложение, а именно да бъде направено допълнение в текста на програмата, чрез което да се предостави възможност кандидати по инвестиционните мерки от ПРСР на собствен риск да стартират процедура по Постановление № 160 на Министерския съвет за избор на изпълнител преди да са сключили административен договор с Държавен фонд „Земеделие“.

**Д-Р МОМЧИЛ НЕКОВ** предложи принципно да се подложи тази добавка за обсъждане, ако има някой „против“ нека да го заяви.

**Г-Н ИВАН ГЛАВЧОВСКИ** коментира,че въпросът е технически и подкрепи предложението.

**Г-Н КАЛОЯН КОСТАДИНОВ** представиизвадка от проектите по 4.1, които в момента се обработват, на които са изпратени 15 дневки. От тях от 1868 проекта - 255 проекта подлежат на Постановление № 160 на Министерския съвет.

**Д-Р МОМЧИЛ НЕКОВ** отговори на въпроса на г-жа Матеева относно упражняването на контрол върху вноса на суровини от трети страни. Въпросът не е от неговата компетенция, но ще бъде представен на вниманието на отговорните колеги, относно притесненията, които са изложени от членовете на Комитета по наблюдение.

Д-р Неков предложи да се гласува допълнителното предложение в 13-то изменението на ПРСР 2014-2020 г.

**РЕШЕНИЕ:**

*Комитетът по наблюдение одобри предложението на УО за допълнение в текста на програмата а развитие на селските район 2014-2020, свързано с предоставяне на възможност кандидати по инвестиционните мерки от ПРСР на собствен риск да стартират процедури по ПМС 160 за избор на изпълнител преди сключване на административен договор с ДФЗ. Допълнението ще бъде отразено в съответните насоки за кандидатстване.*

Гласеване:

Против“ - няма

„Въздържали се“ – няма.

„За“ – 42.

Допълнението се приема с единодушие.

Уверявайки участниците в зеседанието на Комитета по наблюдение, че работата ще продължи интензивно, независимо от полическата ситуация, д-р Неков закри заседанието, пожелавайки спорна и успешна седмица на участниците в заседанието.

Приложение 1.

**СПИСЪК**

**НА УЧАСТНИЦИТЕ В 18-то ЗАСЕДАНИЕ**

**НА КОМИТЕТА ЗА НАБЛЮДЕНИЕ НА**

**ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014-2020 г.**

**( 11 юли 2022 г.)**

**ЧЛЕНОВЕ НА КОМИТЕТА ПО НАБЛЮДЕНИЕ НА ПРСР 2014-2020 Г.**

**ПРЕДСЕДАТЕЛ: Д-р Момчил Неков – заместник-министър на земеделието, ръководител на Управляващия орган на Програмата за развитие на селските райони (2014-2020) и председател на КН на ПРСР.**

1. Елена Иванова – директор на дирекция „Развитие на селските райони“, МЗм;
2. Мирослав Панков – началник на отдел „Програмиране, планиране, наблюдение и техническа помощ“, МЗм;
3. Владислав Цветанов – началник на отдел „Инвестиции и стартова подкрепа за бизнеса“, МЗм;
4. Климент Петров – зам.-изпълнителен директор на ДФЗ-РА;
5. Ива Иванова – зам.-изпълнителен директор на ДФЗ-РА;
6. Стоян Котов– директор на дирекция „Морско дело и рибарство“, МЗм;
7. Десислава Георгиева – началник на отдел „Програмиране и договаряне“ в ГДЕФМП, МТСП;
8. Ташка Габровска – държавен експерт в главна дирекция „Европейски фондове, международни програми и проекти“ (ГД ЕФМПП), МТСП;
9. Веселина Будинарска-Тюфекчиева – държавен експерт в дирекция „Програмиране, наблюдение и оценка“, ИА „Програма за образование“ ;
10. Десислава Михалкова - Станимирова – главен експерт в отдел „Програмиране и договаряне“, Главна дирекция „Европейски фондове за конкурентоспособност“, МИР;
11. Десислава Николова – държавен експерт в отдел „Мониторинг, информация и комуникация“, Министерство на транспорта и съобщенията;
12. Станислав Ефтимов – старши експерт в отдел „Мониторинг и верификация“ дирекция „Добро управление“, МС;
13. Далила Факирова – главен сътрудник по УЕПП в отдел „Програмиране и планиране“, ГД Оперативна програма „Околна среда“, МОСВ;
14. Теодора Влаевска - държавен експерт в дирекция „Икономическа и социална политика”, МС;
15. Нели Цекова – старши експерт в дирекция „Координация по въпросите на ЕС“, МС;
16. Соня Микова – държавен експерт в отдел „Наблюдение и анализ” в дирекция „Централно координационно звено“, МС;
17. Яна Маринова-Петрова – държавен експерт в отдел „Национални стратегии и програми за развитие“, МФ;
18. Паолина Киркова – главен експерт в дирекция „Държавни помощи и реален сектор“, МФ;
19. Гиргина Николова – началник на отдел отдел „Сметки и цени в селското и горското стопанство” в дирекция „Макроикономическа статистика“, НСИ;
20. Марияна Колева – главен експерт в дирекция Международни проекти и програми“, МЗ;
21. Юрий Вълковски – зам.-министър на културата, МК;
22. Инж. Николай Василев – главен експерт, дирекция „Наука и международна дейност“, ИАГ;
23. Д-р Виктория Тодорова – старши експерт в отдел „Идентификация на животните и ветеринарномедицинските дейности“, дирекция ЗХОЖКФ, БАБХ;
24. Виктор Стойчев – областен управител на област Ловеч, Регионален съвет за развитие на Северозападен район;
25. Милена Недева – кмет на община Каспичан, Регионален съвет за развитие на Североизточен район;
26. Красимир Джонев – кмет на община Летница, НСОРБ;
27. Симеон Петков – експерт в НСОРБ;
28. Николай Момчилов – експерт АИКБ;
29. Силвия Тодорова – директор „Индустриално развитие“, Българска стопанска камара (БСК);
30. Анелия Иванова – НФЗГ, КТ „Подкрепа“;
31. Акад. Атанас Атанасов – БАН;
32. Лора Жебрил – Сдружение WWF България;
33. Иван Главчовски – Сдружение „Коалиция за устойчиво развитие“;
34. Ирина Матеева - Български дружество за защита на птиците;
35. Илиас Сарнук – Национална асоциация на младите фермери в България;
36. Румен Андреев – Асоциация на индустриалното свиневъдство в България;
37. Диана Атанасова – началник на отдел „Агростатистика” в [Главна дирекция „Земеделие и регионална политика”](http://www.mzh.government.bg/MZH/bg/Structure/GDZGPO.aspx) (ГДЗРП), МЗм;
38. Деница Динчева – директор на дирекция „Животновъдство“, МЗм;
39. Полина Марина – дирекция „Животновъдство“, МЗм;
40. Мариета Нейкова - дирекция „Животновъдство“, МЗм;
41. Антоан Чаракчиев – директор на дирекция „Биологично производство“, МЗм;
42. Надежда Богданова – главен експерт в дирекция „Стопански дейности, инвестиции и хидромелиорации“, МЗм;
43. Дора Ненова – директор на дирекция „Държавни помощи и регулации”, МЗм;
44. Десислава Василева – началник на отдел в дирекция „Анализ и стратегическо планиране”, МЗм;
45. Аделина Стоянова – директор на дирекция „Директни плащания“, МЗм;
46. Елена Александрова – Георгиева – началник на отдел в дирекция „Пазарни мерки и организации на производители“, МЗм;
47. Димитър Ванев – главен директор на Главна дирекция „Съвети в земеделието и аналитична лаборатория”, НССЗ;
48. Делян Георгиев – началник отдел, НССЗ;
49. Тодор Варгов – директор на дирекция дирекция „Програми и проекти в туризма“, Министерство на туризма;
50. Никола Маневски – главен експерт в дирекция „Програми и проекти в туризма“, Министерство на туризма;
51. Юлия Григорова – Иванова, държавен експерт в дирекция „Национална служба за защита на природата“, МОСВ;
52. Емил Дърев – член на УС на Българска асоциация на консултантите по европейски програми (БАКЕП).;
53. Петко Симеонов – Национална браншова организация „Български пчеларски съюз“;

**ПРЕДСТАВИТЕЛИ НА ЕК:**

1. Бенжамин Фейрбрадър – ЕК, Главна дирекция „Земеделие и развитие на селските райони“
2. Елица Живкова – ЕК, Главна дирекция „Земеделие и развитие на селските райони“;
3. Здравка Димитрова – ЕК, Главна дирекция „Земеделие и развитие на селските райони“

**НАБЛЮДАТЕЛИ С ПРАВО НА СЪВЕЩАТЕЛЕН ГЛАС:**

1. Орлин Василев – АОП;
2. Силвия Георгиева – директор на дирекция „Наблюдение, координация и контрол на дейността на Разплащателната агенция, МЗм;
3. Нели Москова – старши експерт в дирекция „Наблюдение, координация и контрол на дейността на Разплащателната агенция, МЗм;
4. Владислав Михайлов – сдружение „Национална асоциация на млекопреработвателите”;
5. Георги Грънчаров – Съюз на птицевъдите в България;
6. Благовеста Василева – БАБ;
7. Стоилко Апостолов – фондация за биологично земеделие „Биоселена“;
8. Диляна Попова – Асоциация на месопреработвателите в България;
9. Антоанета Божинова -Съюз на преработвателите на плодове и зеленчуци;

**ДРУГИ УЧАСТНИЦИ:**

1. Калоян Костадинов – ДФЗ-РА;
2. Ивайло Стефанов – МЕУ;
3. Костадин Костадинов – НАЗ;
4. Боряна Таскова;
5. Магардич Хулиян;
6. Ирена Кирилова-Попова – община Козлодуй;
7. Нели Петрова;
8. НСЗКБ;
9. Георги Симеонов;
10. Алексей Щефан – НАМ;
11. Силвия Русинова;
12. Милен Кръстев – началник на отдел , дирекция РСР, МЗм;
13. Снежана Григорова – дирекция РСР, МЗм;
14. Мария Христова – дирекция РСР, МЗм;
15. Ралица Василева – дирекция РСР, МЗм;
16. Габриела Цекова – преводач;
17. Христина Шопова– преводач;
18. Петя Георгиева – стенограф.

Приложение 1.

**Предложение за промяна на текста на**

**Подмярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ от Мярка 7 „Основни услуги и обновяване на селата в селските райони“ от ПРСР 2014-2020 г.**

Във връзка с приемането на Регламент (ЕС) 2020/2220 на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г., се дава възможност на държавите членки да удължат срока на продължителност на програмите, подпомагани от ЕЗФРСР, а именно: срокът от 1 януари 2014 г. до 31 декември 2020 г., определен в член 26, параграф 1 от Регламент (ЕС) № 1303/2013, се удължава до 31 декември 2022 г. Прилагането на ПРСР 2014-2020 се удължава с 2 календарни години, които важат включително и за прилагане на правилото N+3, с което крайният срок за извършване на плащания по ПРСР 2014-2020 се удължава до 31.12.2025 г.

В тази връзка УО на ПРСР 2014-2020 г. предвижда обявяване на четири процедури чрез подбор на проектни предложения по подмярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ през 2022 г. С цел по-доброто и ефективно прилагане на подмярката в рамките на предстоящите процедури Управляващият орган на ПРСР 2014-2020 г. предлага да бъдат извършени изменения и допълнения в текста на подмярката в одобрената ПРСР 2014-2020 г., свързани с прецизиране на условията за допустимост и критериите за подбор.

Предлага се изискването в програмата „Кандидати общини с одобрен проект по конкретна дейност от проведен прием на заявления за подпомагане да нямат възможност да кандидатстват с проект за същата дейност в рамките на следващ прием на заявления по подмярката“ да не се прилага за периода на удължаване на срока на програмата, съгласно разпоредбите на Регламент (ЕС) 2020/2220 на Европейския парламент и на Съвета от 23 декември 2020 година. Това решение ще позволи на кандидатите общини да подготвят и подадат проектни предложения, които най-пълно ще допринесат за постигане на нуждите на местно ниво.

Предстоящите процедури за подбор на проектни предложения ще се провеждат на конкурентен принцип и в тази връзка се предлага отпадане на текста, който ограничава финансовата помощ за един кандидат община за периода на удължаване на срока на програмата, да не надхвърля левовата равностойност на определените бюджети за съответната община.

Във връзка с промяна в националната дефиниция за „селските райони“ с цел прилагане на мерките по ПРСР 2014-2020 г. в унисон с Програмата за развитие на регионите и поставяне на ясна демаркационна линия между двете програми, УО предлага да се създаде изричен текст, който да пояснява, че всички дейности за малка по мащаби инфраструктура през периода на удължаване на срока на програмата ще са допустими единствено на територията на селските райони, определени по новата национална дефиниция.

Във връзка със създалата се икономическа ситуация, довела до значително увеличение на цените за енергия, УО предлага въвеждане на нов принцип при определяне на критериите за подбор, чрез който ще се поощри производството на енергия за собствени нужди и респективно ще се намали енергийната зависимост на селските общини в страната.

УО предлага следните изменения и допълнения в частта „Принципи при определяне на критерия за подбор“:

1. За инвестиции в строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях, в принципа „Изграждане и/или реконструкция на инфраструктура, която осигурява директна свързаност на населено място с по-висок клас републикански пътища“, се предлага да не се ограничава свързаността само с републикански пътища, а като условие да бъде заложено осигуряване на свързаност с път от по-висок клас.

2. За инвестиции в реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност се предлага да се добави нов принцип при определяне на критериите за подбор: „Проекти, насочени към производство на енергия за собствено потребление от възобновяеми енергийни източници“. По този начин инвестициите ще бъдат насочени в унисон с приоритетите на Съюза за осигуряване на чиста и зелена енергия.

|  |  |  |  |
| --- | --- | --- | --- |
| **№** | **Част от ПРСР, в която се прави предложение за промяна** | **Настоящ текст на мярка 7.2 ПРСР** | **Предложение за нов текст в мярка 7.2 от ПРСР** |
|  | **Подмярка 7.2**  **„Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“** |  |  |
| 1 | **8.2.6.3.1.6. Условия за допустимост** | * Кандидати общини с одобрен проект по конкретна дейност от проведен прием на заявления за подпомагане нямат възможност да кандидатства с проект за същата дейност в рамките на следващ прием на заявления по подмярката. Изискването не се прилага за проекти представляващи част от концепция за ИТИ. | * Кандидати общини с одобрен проект по конкретна дейност от проведен прием на заявления за подпомагане нямат възможност да кандидатства с проект за същата дейност в рамките на следващ прием на заявления по подмярката. Изискването не се прилага за проекти представляващи част от концепция за ИТИ.   Изискването не се прилага и за периода на удължаване на срока на Програмата, съгласно разпоредбите на Регламент (ЕС) 2020/2220 на Европейския парламент и на Съвета от 23 декември 2020 година. |
| 2 | **8.2.6.3.1.8. (Приложими) суми и проценти на предоставяната подкрепа** | * Финансовата помощ за един кандидат община за периода на удължаване на срока на програмата, не може да надхвърля левовата равностойност на определените бюджети за съответната община, определени в утвърдена от ръководителя на Управляващия орган на ПРСР „Методика за определяне на гарантирани бюджети за общините в обхвата на дефиницията за селски райони“ приета в съответствие с националното законодателство по прилагане на подмярката. | * Текстът се заличава. |
| 3 | **8.2.6.2. Общо описание на мярката, включително нейната интервенционна логика и нейният принос за областите с поставен акцент и междусекторните цели** |  | Новата национална дефиниция определя като „селски райони” общините, в които няма населено място с население над 15 000 души, в която попадат 215 от всички 265 общини на територията на страната. Всички дейности за малка по мащаби инфраструктура през периода на удължаване на срока на програмата ще са допустими единствено на територията на селските райони, определени по новата национална дефиниция. |
|  | **8.2.6.3.1.7. Принципи при определяне на критериите за подбор** | 1. За инвестиции в строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях приоритет ще бъде даван на:   * Изграждане и/или реконструкция на инфраструктура в Северозападен район; * Изграждане и/или реконструкция на инфраструктура, обслужваща общини с високо ниво на безработица; * Изграждане и/или реконструкция на инфраструктура, която осигурява транспортна свързаност на населени места от селските райони до малките градове от 4-то йерархично ниво съгласно НКПР (съгласно приложен списък); * Изграждане и/или реконструкция на инфраструктура, която осигурява директна свързаност на населено място с по-висок клас републикански пътища; * Брой население, което ще се възползва от подобрените основни услуги и обхвата на териториално въздействие.   5. За инвестиции в реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност приоритет ще бъде даван на:   * Инфраструктура в Северозападен район; * Брой население, което ще се възползва от подобрените основни услуги и обхвата на териториално въздействие. | 1. За инвестиции в строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях приоритет ще бъде даван на:   * Изграждане и/или реконструкция на инфраструктура в Северозападен район; * Изграждане и/или реконструкция на инфраструктура, обслужваща общини с високо ниво на безработица; * Изграждане и/или реконструкция на инфраструктура, която осигурява транспортна свързаност на населени места от селските райони до малките градове от 4-то йерархично ниво съгласно НКПР (съгласно приложен списък); * Изграждане и/или реконструкция на инфраструктура, която осигурява директна свързаност на населено място с по-висок клас пътища; * Брой население, което ще се възползва от подобрените основни услуги и обхвата на териториално въздействие.   5. За инвестиции в реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност приоритет ще бъде даван на:   * Инфраструктура в Северозападен район; * Брой население, което ще се възползва от подобрените основни услуги и обхвата на териториално въздействие; * Проекти, насочени към производство на енергия за собствено потребление от възобновяеми енергийни източници. |

Приложение 2.

Предложение на УО на ПРСР 2014-2020 г. за промяна в критериите за подбор на проектни предложения по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР (2014-2020).

|  |  |  |
| --- | --- | --- |
| **Критерии за подбор на проектни предложения с включени инвестиции за изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони** | | **Точки** |
| **1** | **Райони с установен или прогнозиран воден стрес (засушаване или недостиг на вода) и с лошо качество на питейната вода** | **45** |
| 1.1 | Проектът се изпълнява на територията на населено място/населени места с установен или прогнозиран воден стрес. **За целите на прилагане на подкритерий 1.1:** "воден стрес" - установени от съответния консолидиран ВиК оператор чести аварии на водопроводната система (над 5 аварии на година) за последните 3 години, предхождати датата на приема. Съответствието с критерия се доказва с документ, представен от кандидата и издаден от съответния консолидиран ВиК оператор в годината на обявяване на приема, но не по-късно от датата на подаване на проектното предложение. Документът следва да удостоверява наличието на "воден стрес" във всички населени места, на територията на които се изпълнява проекта. Точки по подкритерия се предоставят, ако е удостоверено наличието на "воден стрес" във всички населени места, на територията на които се изпълнява проекта. | 20 |
| 1.2 | Проектът се изпълнява на територията на населено място/населени места с установено лошо качество на питейната вода. **За целите на прилагане на подкритерий 1.2:** "лошо качество на питейната вода" - регистрирано отклонение в качеството на питейната вода (най-малко 5 регистрирани отклонения), съгласно Наредба № 9 от 16.03.2001 г. за качеството на водата, предназначена за питейно-битови цели, за последните 3 години, предхождащи датата на приема. Съответствието с критерия се доказва с документ, представен от кандидата и издаден от съответната Регионална здравна инспекция (РЗИ) в годината на обявяване на приема, но не по-късно от датата на подаване на проектното предложение. Документът следва да удостоверява/установява "лошо качество на питейната вода" във всички населени места, на територията на които се изпълнява проекта. Точки по подкритерия се предоставят, ако е удостоверено "лошо качество на питейната вода" във всички населени места, на територията на които се изпълнява проекта. | 25 |
| **2** | **Брой население, което ще се възползва от подобрените основни услуги, и обхвата на териториално въздействие** Когато проектът включва изграждане/реконструкция/рехабилитация на обща непрекъсната водоснабдителна система и/или главни водопроводни клонове (довеждащи водопроводи), точки по критерия се предоставят като се отчете броя на населението на населените места, които се обслужват от нея. | **40** |
| 2.1 | Инвестицията се изпълнява на територията на населено място/населени места с общо население до 500 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изпълнява проекта. | 10 |
| 2.2 | Инвестицията се изпълнява на територията на населено място/населени места с общо население от 501 до 1000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изпълнява проекта. | 20 |
| 2.3 | Инвестицията се изпълнява на територията на населено място/населени места с общо население от 1001 до 1500 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изпълнява проекта. | 30 |
| 2.4 | Инвестицията се изпълнява на територията на населено място/населени места с общо население над 1501 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изпълнява проекта. | 40 |
| **3** | **Проекти, въвеждащи иновативни технологии или инвестиции с екологичен ефект**За доказване на съответствие с изискванията на критерия не е необходимо кандидатът да представя специфични документи. Точки по критерия се определят, ако в проектната документация са описани прилагането на иновативни практики и очакван екологичен ефект след изпълнение на инвестицията, като например:- предотвратяване загубите на вода по водопроводните мрежи вследствие на съществуващите остарели и амортизирани водопроводи;- принос към намаляване концентрацията на вредни вещества във водата;- ограничаване замърсяването на водата от селскостопански източници или органични замърсители;- предотвратяване използването на питейната вода за напояване;- намаление в ползването на природни ресурси и енергия;- ограничаване влошаването на биоразнообразието и ландшафта;- цялостно подобрение качествата на водата, въздуха и почвите. | **5** |
| **Максимален брой точки по критериите:** | | **90** |
| **Подпомагат се проектни предложения, които са получили минимален брой от 15 точки по критериите за подбор.** | | |

|  |  |  |
| --- | --- | --- |
| **Критерии за подбор на проектни предложения с включени инвестиции за строителство, реконструкция и/или рехабилитация на нови и съществуващи общински пътища и съоръженията и принадлежностите към тях** | | **Точки** |
| **1** | **Изграждане и/или реконструкция на инфраструктура в Северозападен район.** Проектът се реализира на територията на община, разположена в границите на Северозападен район на Р. България. | **3** |
| 1.1 | Проектът се реализира на територията на община от областите Плевен или Ловеч. | 2 |
| 1.2 | Проектът се реализира на територията на община от областите Видин, Враца или Монтана. | 3 |
| **2** | **Изграждане и/или реконструкция на инфраструктура, обслужваща общини с високо ниво на безработица.** Проектът се реализира на територията на община с високо ниво на безработица (по данни на Агенция по заетостта за средногодишното равнище на регистрираната безработица към края на годината, предхождаща датата на кандидатстване). | **15** |
| 2.1 | Проектът се реализира на територията на община със средногодишно равнище на регистрираната безработица до 10%. | 6 |
| 2.2 | Проектът се реализира на територията на община със средногодишно равнище на регистрираната безработица от 10.01% до 20%. | 9 |
| 2.3 | Проектът се реализира на територията на община със средногодишно равнище на регистрираната безработица от 20.01% до 30%. | 12 |
| 2.4 | Проектът се реализира на територията на община със средногодишно равнище на регистрираната безработица над 30.01%. | 15 |
| **3\*** | **Изграждане и/или реконструкция на инфраструктура, която осигурява транспортна свързаност на населени места от селските райони до малките градове от 4-то йерархично ниво съгласно НКПР. За целите на прилагане на критерий 3:** - „град от 4-то йерархично ниво“ е град, включен в Списъка на градовете от 4-то йерархично ниво съгласно Националната концепция за пространствено развитие 2013-2025 г., приложение към Условията за кандидатстване; - „населено място“ е населено място съгласно чл. 18, ал. 1 от Закона за административно-териториалното устройство на Република България; - счита се, че е осъществена „директна транспортна свързаност“, когато пътят осигурява директна връзка със строителните граници на град от 4-то йерархично ниво, без оглед на това в коя част от пътя е ситуирана реконструираната/рехабилитирана пътна отсечка; - „пътна отсечка“ е част от общински път, включен в Решение № 236 от 13 април 2007 г. на Министерския съвет за утвърждаване списък на общинските пътища; - строителните граници на град от 4-то йерархично ниво са определени в съответните планове на общината; - за „транспортна свързаност в рамките на не повече от 30 км.“ следва да се счита връзката на реконструираната/рехабилитирана пътна отсечка със строителните граници на град от 4-то йерархично ниво съгласно съответните планове на общината, която връзка може да минава през няколко населени места в рамките на общината, но общото разстояние от началната точка на реконструкция на пътната отсечка до строителните граници на града от 4-то йерархично ниво е не повече от 30 км.За съответствие с критерия следва да се докаже, че пътят, върху който се реконструира/рехабилитира участъка осигурява директна свързаност на населеното място до малките градове от 4-то йерархично ниво съгласно НКПР. При проекти, които включват само инвестиции в съоръжения и/или принадлежности, точки по критерия не следва да бъдат присъждани. При проекти, които включват реконструкция/рехабилитация на повече от един път, точки по критерия се присъждат, ако поне един от тях осигурява директна свързаност на населеното място до малките градове от 4-то йерархично ниво съгласно НКПР. | **22** |
| 3.1 | Чрез инвестициите по проекта ще се осигури директна транспортна свързаност на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г. | 20 |
| 3.2**\*\*** | Проектът включва инвестиции, чрез които ще се осигури транспортна свързаност в рамките на не повече от 30 км на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г. | 22 |
| **4\*** | **Изграждане и/или реконструкция на инфраструктура, която осигурява директна свързаност на населено място с по-висок клас пътища.** Чрез инвестициите по проекта ще се осигури директна транспортна свързаност на населено място/населени места на територията на община от селски район с по-висок клас път от републиканската пътна мрежа. По-висок клас път е републикански път съгласно чл. 3, ал. 2 от Закона за пътищата. Населено място е населено място съгласно чл. 18, ал. 1 от Закона за административно-териториалното устройство на Република България. За съответствие с критерия следва да се докаже, че пътят, върху който се реконструира/рехабилитира участъка осигурява директна свързаност на населеното място с път от по-висок клас. Съответствие се критерия се признава и в случаите, когато реконструираната/рехабилитираната отсечка се намира в участък от пътя, който не е директно свързан с път от по-висок клас. При проекти, които включват само инвестиции в съоръжения и/или принадлежности, точки по критерия не следва да бъдат присъждани. При проекти, които включват реконструкция/рехабилитация на повече от един път, точки по критерия се присъждат, ако поне един от тях осигурява директна свързаност на населеното място с път от по-висок клас. | **26** |
| **5** | **Брой население, което ще се възползва от подобрените основни услуги и обхвата на териториално въздействие** | **30** |
| 5.1 | Инвестицията се изпълнява на територията на населено място/населени места с общо население до 1000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, обслужвани от реконструираният/рехабилитираният път/пътища. | 10 |
| 5.2 | Инвестицията се изпълнява на територията на населено място/населени места с общо население от 1001 до 2000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, обслужвани от реконструираният/рехабилитираният път/пътища. | 15 |
| 5.3 | Инвестицията се изпълнява на територията на населено място/населени места с общо население от 2001 до 5000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, обслужвани от реконструираният/рехабилитираният път/пътища. | 20 |
| 5.4 | Инвестицията се изпълнява на територията на населено място/населени места с общо население от 5001 до 8000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, обслужвани от реконструираният/рехабилитираният път/пътища. | 25 |
| 5.5 | Инвестицията се изпълнява на територията на населено място/населени места с общо население над 8001 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, обслужвани от реконструираният/рехабилитираният път/пътища. | 30 |
| **Максимален брой точки по критериите:** | | **74** |
| **Подпомагат се проектни предложения, които са получили минимален брой от 20 точки по критериите за подбор. \* Едно проектно предложение не може да получи точки кумулативно по критерии 3 и 4. Присъждат се точки само по критерий 4.**  **\*\* При проекти, които включват реконструкция/рехабилитация на повече от един път и поне единия от тях включва инвестиции, чрез които ще се осигури транспортна свързаност в рамките на не повече от 30 км на населено място/населени места на територията на общини от селски райони с градовете от 4-то йерархично ниво съгласно НКПР 2013 – 2025 г., точки се присъждат само по критерий 3.2** | | |

|  |  |  |
| --- | --- | --- |
| **Критерии за подбор на проектни предложения с включени инвестиции за реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност** | | **Точки** |
| **1** | **Изграждане и/или реконструкция на инфраструктура в Северозападен район.** Проектът се реализира на територията на община, разположена в границите на Северозападен район на Р. България | **3** |
| 1.1 | Проектът се реализира на територията на община от областите Плевен или Ловеч. | 2 |
| 1.2 | Проектът се реализира на територията на община от областите Видин, Враца или Монтана. | 3 |
| **2** | **Брой население, което ще се възползва от подобрените основни услуги и обхвата на териториално въздействие.** | **22** |
| 2.1 | Инвестициите по проекта се изпълняват на територията на община с общо население до 2000 души (по данни на Националния статистически институт към края на годината, предхождаща датата на кандидатстване). Отчита се броят на населението на цялата община, в която се изпълняват инвестициите. | 10 |
| 2.2 | Инвестициите по проекта се изпълняват на територията на община с общо население от 2001 до 4000 души (по данни на Националния статистически институт към края на годината, предхождаща датата на кандидатстване). Отчита се броят на населението на цялата община, в която се изпълняват инвестициите. | 13 |
| 2.3 | Инвестициите по проекта се изпълняват на територията на община с общо население от 4001 до 6000 души (по данни на Националния статистически институт към края на годината, предхождаща датата на кандидатстване). Отчита се броят на населението на цялата община, в която се изпълняват инвестициите. | 16 |
| 2.4 | Инвестициите по проекта се изпълняват на територията на община с общо население от 6001 до 8000 души (по данни на Националния статистически институт към края на годината, предхождаща датата на кандидатстване). Отчита се броят на населението на цялата община, в която се изпълняват инвестициите. | 19 |
| 2.5 | Инвестициите по проекта се изпълняват на територията на община с общо население над 8001 (по данни на Националния статистически институт към края на годината, предхождаща датата на кандидатстване). Отчита се броят на населението на цялата община, в която се изпълняват инвестициите. | 22 |
| **3** | **Проекти, насочени към производство на енергия за собствено потребление от възобновяеми енергийни източници.** Отчита се стойноста на разходите за закупуване на оборудване за изграждането на съоръжения за производство и съхранение на електроенергия от възобновяеми енергийни източници като процентно изражение от общо одобрените инвестиционни разходи по проектното предложение. | **9** |
| 3.1 | Проектното предложение включва разходи за инвестиции в производство на енергия от ВЕИ за собствено потребление на стойност от 10 % до 20 % от общо заявените/одобрените инвестиционни разходи по проектното предложение. | 5 |
| 3.2 | Проектното предложение включва разходи за инвестиции в производство на енергия от ВЕИ за собствено потребление на стойност от 20,01 % до 30 % от общо заявените/одобрените инвестиционни разходи по проектното предложение. | 7 |
| 3.3 | Проектното предложение включва разходи за инвестиции в производство на енергия от ВЕИ за собствено потребление на стойност над 30,01 % от общо заявените/одобрените инвестиционни разходи по проектното предложение. | 9 |
| **Максимален брой точки по критериите:** | | **34** |

|  |
| --- |
| **Подпомагат се проектни предложения, които са получили минимален брой от 13 точки по критериите за подбор.** |

|  |  |  |
| --- | --- | --- |
| **Критерии за подбор на проектни предложения с включени инвестиции за строителство, реконструкция и/или рехабилитация на нови и съществуващи улици, тротоари, и съоръженията и принадлежностите към тях** | | **Точки** |
| **1** | **Изграждане и/или реконструкция на инфраструктура в Северозападен район.** Проектът се реализира на територията на община, разположена в границите на Северозападен район на Р. България. | **3** |
| 1.1 | Проектът се реализира на територията на община от областите Плевен или Ловеч. | 2 |
| 1.2 | Проектът се реализира на територията на община от областите Видин, Враца или Монтана. | 3 |
| **2** | **Изграждане и/или реконструкция на инфраструктура, обслужваща общини с високо ниво на безработица.** Проектът се реализира на територията на община с високо ниво на безработица (по данни на Агенция по заетостта за средногодишното равнище на регистрираната безработица към края на годината, предхождаща датата на кандидатстване.) | **11** |
| 2.1 | Проектът се реализира на територията на община със средногодишно равнище на регистрираната безработица до 10%. | 7 |
| 2.2 | Проектът се реализира на територията на община със средногодишно равнище на регистрираната безработица от 10.01% до 20%. | 9 |
| 2.3 | Проектът се реализира на територията на община със средногодишно равнище на регистрираната безработица над 20.01%. | 11 |
| **3** | **Изграждане и/или реконструкция на инфраструктура, която осигурява директна свързаност на населено място с по-висок клас пътища.** Чрез инвестициите по проекта ще се осигури директна транспортна свързаност на населено място/населени места на територията на община от селски район с по-висок клас път, като поне една улица във всяко едно от населените места, в които ще се изпълнява инвестицията осигурява свързаност на съответното населено място с по-висок клас път. При проекти, които включват изграждане/реконструкция/рехабилитация на повече от една улица само в едно населено място, точки по критерия се присъждат, ако поне една от улиците в населеното място осигурява неговата свързаност с по-висок клас път.  - "по-висок клас път" е републикански път съгласно чл. 3, ал. 1, 2 от Закона за пътищата.  - „по-висок клас път“ е местен път съгласно чл. 3, ал 3 от Закона за пътищата в съответствие с класификацията по приетия с решение на Експертния съвет на Министерството на регионалното развитие и благоустройството от 30 юни 2005 г. „Модел за категоризиране“, приложен в Решение № 236 от 13 април 2007 г. за утвърждаване списъка на общинските пътища. - "населено място" е населено място съгласно чл. 18, ал. 1 от Закона за административно-териториалното устройство на Република България. За съответствие с критерия, следва да се докаже, че улицата, в която се изгражда/реконструира/рехабилитира участъка, осигурява директна свързаност на населеното място с по-висок клас път. Съответствие се критерия се признава и в случаите, когато изградената/реконструираната/рехабилитираната отсечка се намира в участък на улицата, който не е директно свързан с път от по-висок клас. При проекти, които включват само инвестиции в съоръжения и/или принадлежности (вкл. тротоари), точки по критерия не следва да бъдат присъждани. | **18** |
| **4** | **Брой население, което ще се възползва от подобрените основни услуги и обхвата на териториално въздействие.** | **20** |
| 4.1 | Инвестициите по проекта се изпълняват в едно или повече населени места, разположени на територията на общината, с общо население до 600 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изгражда или реконструира уличната мрежа. | 10 |
| 4.2 | Инвестициите по проекта се изпълняват в едно или повече населени места, разположени на територията на общината, с общо население от 601 до 1200 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изгражда или реконструира уличната мрежа. | 12 |
| 4.3 | Инвестициите по проекта се изпълняват в едно или повече населени места, разположени на територията на общината, с общо население от 1201 до 1800 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изгражда или реконструира уличната мрежа. | 14 |
| 4.4 | Инвестициите по проекта се изпълняват в едно или повече населени места, разположени на територията на общината, с общо население от 1801 до 2400 души (по данни на Националния статистически институт към края на годината, предхождаща датата на кандидатстване).Отчита се сбора от населението само на населеното място/населените места, в които ще се изгражда или реконструира уличната мрежа. | 16 |
| 4.5 | Инвестициите по проекта се изпълняват в едно или повече населени места, разположени на територията на общината, с общо население от 2401 до 3000 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изгражда или реконструира уличната мрежа. | 18 |
| 4.6 | Инвестициите по проекта се изпълняват в едно или повече населени места, разположени на територията на общината, с общо население над 3001 души (по данни на Националния статистически институт към края на годината, предхождаща датата на кандидатстване). Отчита се сбора от населението само на населеното място/населените места, в които ще се изгражда или реконструира уличната мрежа. | 20 |
| **Максимален брой точки по критериите:** | | **52** |
| **Подпомагат се проектни предложения, които са получили минимален брой от 20 точки по критериите за подбор.** | | |

Приложение 3.

**ИНДИКАТИВНА ГОДИШНА РАБОТНА ПРОГРАМА** **ЗА 2022 ГОДИНА**

**ПРОГРАМА ЗА РАЗВИТИЕ НА СЕЛСКИТЕ РАЙОНИ**

**ЗА ПЕРИОДА 2014-2020 Г.**

| № по ред | Наименование на процедурата | Цели на предоставяната БФП по процедурата | Начин на провеждане на процедурата съгласно чл. 2 от ПМС № 162 от 2016 г. | Извършване на предварителен подбор на концепции за проектни предложения | Общ размер на БФП по процедурата (в лв.) | Допустими кандидати | Примерни допустими дейности | Категории допустими разходи | Максимален % на съ-финансиране | Дата на обявяване на процедурата | Краен срок за подаване на проектни предложения | Представлява ли процедурата/част от нея: | | Размер на допустимите разходи за проект (в лв.) | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| държавна помощ | минимална помощ | минимален | максимален |
| 1. | Подмярка 1.2. „Демонстрационни дейности и действия по осведомяване“ | Подпомагане на дейности по организирането и провеждането на демонстрационни дейности в областта на селското стопанство и горското стопанство | Подбор на проектни предложения | Не | До левовата равностойност на 15 000 000 евро | Бенефициенти по подмярката са организациите, които предоставят трансфер на знания чрез демонстрационни дейности. Организациите трябва да провеждат научно-изследователска дейност или образователна дейност в областта на селското или горското стопанство, или в областта на хранителните технологии. Организациите трябва да разполагат със собствени демонстрационни обекти от типа на учебно-опитни полета, изследователски опитни полета, учебни или изследователски лаборатории. | Дейности по организиране и провеждане на обучения, за демонстрационни дейности. Подпомагането по подмярката включва и разходи за инвестиции, които могат да включват разходи за закупуване или вземане на лизинг на нови машини и оборудване до пазарната цена на актива. Необходимостта от инвестицията се обосновава съобразно условията на демонстрационния обект и темите на демонстрационните дейности. | Бенефициентите по подмярката получават безвъзмездна помощ, която се отпуска под формата на стандартни разходи за извършването на различни демонстрационни дейности и разходи за инвестиции, които трябва да отговарят на изискванията на чл. 45 от Регламент (ЕС) № 1305/2013. | 100 % | Август | Октомври | Не | Не | Непр. | БФП се отпуска под формата на стандартни разходи по дейности, в евро, за един обучаем, както и за разходи за инвестиции |
| 2. | Подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г. | Модернизиране на физическите активи на предприятията и земеделски производители преработващи земеделски продукти . | Подбор на проектни предложения. | Не | До левовата равностойност на 39 116 000 евро | Земеделски стопани; Признати групи или организации на производители; Физически и юридически лица регистрирани по ТЗ  Кандидатите следва да са извършвали дейност от най-малко 36 месеца . | Подпомагането ще бъде насочено към дейности по модернизиране на физическите активи на предприятията и земеделски производители преработващи селскостопански продукти , свързано с. | Материални инвестиции:  Разходи за изграждане, придобиване и модернизиране на сгради и други недвижими активи необходими за производството и маркетинга;  Разходи за закупуване и инсталиране на нови машини и оборудване за подобряване на производствения процес и маркетинга в т.ч. за преработка, пакетиране, охлаждане, замразяване, сушене и съхраняване, за производство на нови продукти, въвеждане на нови технологии и процеси, за опазване на околната среда, за производство на енергия от възобновяеми енергийни източници, включително чрез преработка на растителна и животинска първична и вторична биомаса, за подобряване на енергийната ефективност и за подобряване и контрол на качеството и безопасността на суровините и храните;  Разходи закупуване на специализирани транспортни средства, включително хладилни такива, за превоз на суровините и/или  на готовата продукция използвани и произвеждани от предприятието;  Разходи за изграждане и/или модернизиране на лаборатории за нуждите на предприятието;  Разходи за инвестиции за постигане на съответствие с новоприети стандарти;  Разходи закупуване на земя, необходима за изграждане/модернизиране на сгради, помещения и други недвижими активи предназначени за производствена дейност Нематериални инвестиции:.  Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта(. | До 50% | Май | Август | Да  Съгласно Регламент 702/2014 за крайни продукти извън Приложение 1 от ДФЕС | Не | 15000 евро | До левовата равностойност на 300000 евро |
| 3. | Подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ | Възстановяването на инфраструктурата за напояване чрез реконструкция и модернизацията ѝ в съответствие с идентифицираните нужди | Подбор на проектни предложения. | Не | До левовата равностойност на 54 801 449,28 евро | „Напоителни системи“ ЕАД | Подкрепата ще бъде насочена към инвестиции в напоителни системи използвани само за селскостопански цели извън земеделските стопанства, включващи:  •Ремонт/реконструкция/рехабилитация на напоителни инсталации и напоителна инфраструктура;  • Закупуване и инсталиране на нови машини, съоръжения и оборудване за напояване, измерване и мониторинг, включително и такива, пряко свързани с подобряване на енергийната ефективност и опазване на околната среда; | Материални инвестиции:  1.Реконструкция/рехабилитация/ремонт на сгради и друга недвижима собственост (обслужващи сгради, помпени станции, изравнители, водохващания, линейна инфраструктура и др.), използвани за дейности, свързани изцяло с напояване, включително такива, използвани за опазване на околната среда (с изключение на естествени и изкуствени водоеми/водохранилища, както и язовири).  2.Закупуване и/или инсталиране на нови машини, съоръжения и оборудване, необходими за подобряване на дейностите, свързани с напояване, включително свързани с опазване на околната среда и подобряване на енергийната ефективност и за подобряване на проводимостта на напоителните съоръжения.  3.Изграждане и/или инсталиране на системи за отчитане и мониторинг на ползваните количества вода, включително свързани с превенция от вредното въздействие върху околната среда.  Нематериални инвестиции:  1. Общи разходи, свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта.  2. Разходи за ноу-хау, придобиване на патентни права и лицензи, и процеси, необходими за изготвяне и изпълнение на проекта;  3. Закупуване на софтуер, пряко свързан с дейността; | До 100 % | Май | Септември | Не | Не | Левовата равностойност на 15 000 евро. | До левовата равностойност на 6 000 000 евро. |
| 4. | Подмярка 6.1 „Създаване на стопанства на млади фермери"“ | Увеличаване на броя и дела на младите земеделски стопани | Подбор на проектни предложения | Не | До левовата равностойност на 12 100 000 евро | Земеделски стопани – физически лица, еднолични търговци, ЕООД | Дейности за създаване и развитие на стопанства на млади земеделски стопани | Разходи за създаване и развитие на стопанства на млади земеделски стопани, посочени в бизнес план | Непр. | Октомври | Ноември | Не | Не | Непр. | Левовата равностойност на 25 000 евро |
| 5. | Подмярка 6.4 „Инвестиции в подкрепа на неземеделски дейности“ | Развитие на конкурентоспособността на селските райони; създаване на заетост | Подбор на проектни предложе-ния | Не | До левовата равностойност на 29 000 000 евро | Земеделски стопани или микропредприятия, регистрирани като еднолични търговци или юридически лица по Търговския закон, Закона за кооперациите или Закона за вероизповеданията, както и физически лица, регистрирани по Закона за занаятите. | Инвестиции в неземеделски дейности, като например:  1. Производство или продажба на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);  2. Развитие на услуги във всички сектори;  3. Производство на енергия от възобновяеми енергийни източници за собствено потребление;  4. Развитие на занаяти и други неземеделски дейности. | Материални и нематериални инвестиции за създаване и развитие на неземеделски дейности в селските райони | До 50 % | Септември | Октомври | Не | Да | Левовата равностойност на 10 000 евро | Левовата равностойност на 400 000 евро |
| 6. | Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ | Финансиране на проекти за пътна инфраструктура ще доведе до подобрение на транспортната свързаност и достъпност на по-отдалечените населени места. Подобрената свързаност би предоставила възможност за развитие на икономиката в селските райони, създаване на по-добра среда за живот и работа и смекчаване на тенденцията за обезлюдяване на тези райони. | Подбор на проектни предложения | Не | До левовата равностойност на 50 000 000 евро | Общини за инвестиции на територията на селските райони в Република България. | Строителство, реконструкция и/или рехабилитация на съществуващи общински пътища и съоръженията и принадлежностите към тях. | Допустими за подпомагане са следните разходи:  1. За строителство, реконструкция и/или рехабилитация, и съоръжения и принадлежности към тях, които са:  а) разходи, свързани с прякото изпълнение на СМР;  б) непредвидени разходи.  2. Свързани с проекта, в това число разходи за хонорари за архитекти, инженери и консултанти, анализ „разходи – ползи“ (финансов анализ), консултации за икономическа и екологична устойчивост на проекта, извършени както в процеса на подготовка на проекта преди подаване на проектното предложение, така и по време на неговото изпълнение. | До 100% | Юли | Ноември | Не | Не | Непр. | До левовата равностойност на 1 500 000 евро |
| 7. | Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ | Финансирането на проекти за водоснабдителни системи и съоръжения в агломерации с под 2000 е.ж. в селските райони ще подобри достъпа до качествена и чиста питейна вода в малките населени места в селските райони. Подобрената водоснабдителна инфраструктура би предоставила възможност за развитие на икономиката в селските райони, създаване на по-добра среда за живот и работа и смекчаване на тенденцията за обезлюдяване на тези райони. | Подбор на проектни предложения | Не | До левовата равностойност на 50 000 000 евро | Общини от селските райони в Република България, за инвестиции, които се осъществяват се на територия на агломерации под 2000 е.ж., и са обслужвани от консолидирани ВиК оператори. | Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони. | Допустими за подпомагане са следните разходи:  1. За изграждане, реконструкция и/или рехабилитация на водоснабдителни системи и съоръжения, които са:  а) разходи, свързани с прякото изпълнение на СМР;  б) непредвидени разходи.  2. Свързани с проекта, в това число разходи за хонорари за архитекти, инженери и консултанти, анализ „разходи – ползи“ (финансов анализ), консултации за икономическа и екологична устойчивост на проекта, извършени както в процеса на подготовка на проекта преди подаване на проектното предложение, така и по време на неговото изпълнение | До 100 % | Юли | Ноември | Не | Не | Непр. | До левовата равностойност на 1 500 000 евро. |
| 8. | Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ | Финансирането на проекти за улична инфраструктура ще подобри транспортната свързаност и достъпност на по-отдалечените населени места. Подобрената свързаност би предоставила възможност за развитие на икономиката в селските райони, създаване на по-добра среда за живот и работа и смекчаване на тенденцията за обезлюдяване на тези райони. | Подбор на проектни предложения | Не | До левовата равностойност на 35 000 000 евро | Общини за инвестиции на територията на селските райони в Република България. | Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях. | Допустими за подпомагане са следните разходи:  1. За строителство, реконструкция и/или рехабилитация, и съоръжения и принадлежности към тях, които са:  а) разходи, свързани с прякото изпълнение на СМР;  б) непредвидени разходи;  2. Свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, извършени както в процеса на подготовка на проекта преди подаване на проектното предложение, така и по време на неговото изпълнение. | До 100 % | Юли | Ноември | Не | Не | Непр. | До левовата равностойност на 1 000000 евро |
| 9. | Подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ | Много обществени сгради в селските райони не отговарят на минималните изисквания за енергийна ефективност. Подобрената енергийна ефективност на сгради за обществено обслужване би предоставило възможност за развитие на икономиката в селските райони, създаване на по-добра среда за работа и смекчаване на тенденцията за обезлюдяване на тези райони | Подбор на проектни предложения | Не | До левовата равностойност на 15 000 000 евро | Общини за инвестиции на територията на селските райони в Република България. | Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност. | Допустими за подпомагане са следните разходи:  1. За реконструкция ремонт оборудване и/или обзавеждане на сгради и/или помещения и/или друга недвижима собственост, които са:  а) разходи, свързани с прякото изпълнение на СМР;  б) непредвидени разходи.  2. За закупуване на оборудване и/или обзавеждане до пазарната им стойност, включително чрез финансов лизинг.  3. За придобиване на компютърен софтуер, патентни и авторски права, регистрация на търговски марки, до пазарната им стойност.  4. Свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, енергийно обследване, извършени както в процеса на подготовка на проекта преди подаване на проектното предложение, така и по време на неговото изпълнение. | До 100 % | Юли | Ноември | Не | Не | Непр. | До левовата равностойност на 500 000 евро |
| 10. | Подмярка 16.4 „Подкрепа за хоризонтално и вертикално сътрудничество между участниците във веригата на доставки“ | Подкрепата се предоставя за създаване и развитие на къси вериги на доставки и за създаване и развитие на местни пазари, съгласно определенията в подмярката. | Подбор на проектни предложения | Не | В зависимост от остатъчния бюджет след приключване обработката на проектните предложения, постъпили в периодите на прием по подмерки 16.1 и 16.4, но не повече от 4 000 000 млн. евро | Организации, съставени от земеделски стопани, МСП или търговци на дребно, които извършват своите дейности в обхвата на конкретна къса верига на доставки или в обхвата на конкретен местен пазар.  Организациите могат да бъдат юридически лица по Търговския закон или обединения по Закона за задълженията и договорите | Предоставя се помощ и за дейности за функциониране и популяризиране на къси вериги на доставки и на местни пазари. | Текущи разходи във връзка със сътрудничеството;  Разходи за популяризиране на късата верига или местния пазар;  Преки разходи за изпълнение на проект за сътрудничество, включително разходи за инвестиции | 50 % | Септември | Октомври | Не | Не | Непр. | Максимално допустимият размер на помощта за периода на прилагане на програмата е 500 000 евро |
| 11. | Подмярка 19.1 „Помощ за подготвителни дейности“ | Подготовка на местните общности за прилагане на подхода ВОМР през програмен период 2021 – 2027 г. | Подбор на проектни предложения | Не | До левовата равностойност на 3 500 000 евро | 1. Местни общности, които не са прилагали подхода ЛИДЕР/ВОМР в периоди 2007-2013 г. и 2014 – 2020 г. (не са изпълнявали подмерки 431-2, 431-1, 41, 19.1, 19.2 и 19.4 на територията си).  2. Местни инициативни групи или местни общности, прилагали подхода ЛИДЕР/ВОМР през програмни периоди 2007-2013 г. и 2014 – 2020 г. на територия или част от територия, за която се кандидатства, (изпълнявали са подмерки 431-2, 431-1, 41, 19.1, 19.2 и 19.4). | Безвъзмездната финансова помощ за подпомагане на подготвителни дейности, включващи изграждането на капацитет, обучението и създаването на мрежи с цел изготвяне и изпълнение на стратегия за Водено от общностите местно развитие, включва:  - Обучение на местни заинтересовани страни;  - Проучвания в съответната територия;  - Изготвяне на стратегия за Воденото от общностите местно развитие, включително консултации със заинтересованите страни за целите на подготовката на стратегията;  - Дейности за координация на процеса, извършван от организацията, която кандидатства за подготвителни дейности. | Разходите са свързани с изготвяне на стратегия за местно развитие:  - Формиране и учредяване на публично-частно партньорство, в т.ч. разходи за правни услуги и консултации, нотариални и държавни такси, партньорски срещи;  - Популяризиране на подхода ВОМР и процеса на разработка на СМР като разходи за подготовка и провеждане на информационни кампании, изготвяне и разпространение на информационни материали, подготовка и провеждане на информационни семинари, конференции и срещи, създаване и поддържане на електронна страница, публикации в местната преса;  - Обучения за местните заинтересовани страни: екип на МИГ, местни лидери;  - Проучвания и анализи на територията;  - Разходи, свързани с подготовката на стратегия за водено от общностите местно развитие, вкл. разходи за консултиране и разходи за консултиране с местната общност във връзка с подготовката на стратегията;  - Административни разходи (оперативни разходи, разходи за възнаграждения и осигуровки и обезщетения за временна неработоспособност, дължими от работодателя, разходи за закупуване на офис техника, обзавеждане и оборудване, командировки, наем зали и др.). | До 100% | Май | Юли | Не | Не | Непр. | 1. До левовата равностойност на 25 000 евро за общности, прилагали подхода ВОМР;  2. До левовата равностойност на 30 000 евро за общности, не прилагали подхода ВОМР. |
| 12. | Подмярка 19.3 „Подготовка и изпълнение на дейности за сътрудничество на местни инициативни групи“ | Подпомагане на проекти за съвместни дейности, насочени към разработване и въвеждане в практиката на продукти, услуги, иновации и др. в селските райони, комбинирайки разнообразните възможности на селските райони и развитие на селски райони с добавена стойност; създаване на европейска идентичност в допълнение към местната, регионалната и националната идентичност | Подбор на проектни предложения | Не | За 2022 г.  До левовата равностойност на 2 846 777 евро | Одобрени местни инициативни групи | Дейности за сътрудничество в рамките на Република България или проекти за сътрудничество между територии в две или повече държави членки или с територии в трети държави | Разходи за изследвания и пазарни проучвания, директно свързани със съвместното действие;  Разходи, свързани с реализирането на промоционални и маркетингови кампании;  Разходи, свързани с организирането на обучения, семинари, съвместни събития, срещи и т. н.;  Разходи за публикации в медиите;  Разходи, свързани със създаването и оперативната поддръжка на общи структури, създадени с цел изпълнение на проекта;  Координация на дейностите по проекта (разходи за допълнителен персонал, пътни разходи, разходи за нощувки и храна, хонорари за експерти, разходи за превод, разходи за комуникация и др.).  Разходи, свързани със срещи с потенциални партньори;  Разходи, свързани с организирането на заседания и мероприятия за планиране на дейностите по проекта; | До 100% |  | Съгласно Регламент (ЕС) 1305/2013, чл. 44, пар. 3 кандидатстването по подмярка 19.3 е текущо | Не | Не | Непр. | За изпълнение на проекти за сътрудничество:  левовата равностойност на 100 000 евро за транснационално сътрудничество и на 50 000 евро за вътрешно териториално сътрудничество |

\* Приемите на заявления за подпомагане по мерки 10 „Агроекология и климат“, 11 „Биологично земеделие“, 12 „Плащания по „Натура 2000” и Рамковата директива за водите“, 13 „Плащания за райони, изправени пред природни или други специфични ограничения“ и 14 „Хуманно отношение към животните“ от ПРСР 2014 – 2020 г. не се включват в ИГРП за 2022 г., тъй като редът и изискванията на ПМС № 162 от 2016 г. не са приложими за тях.

Приемът на заявления по мерки 10, 11, 12 и 13 се извършва по реда на Наредба № 5 от 2009 г. за условията и реда за подаване на заявления по схеми и мерки за директни плащания, а приемът на заявления по мярка 14 се осъществява по реда на Наредба № 4 от 8 август 2017 г. за прилагане на Mярка 14 "Хуманно отношение към животните" от Програмата за развитие на селските райони за периода 2014 – 2020 г.

